Summary: مصر کو اس وقت سنگین معاشی بحران کا سامنا ہے۔ معاشی صورتحال اتنی بدتر ہے کہ عوام کو اپنے خاندانوں کے لیے خوراک کا حصول بھی مشکل ہو چکا ہے۔

مصر میں مہنگائی: ’خدایا اب ہمیں مرغی کے پنجے کھانے پر مجبور نہ کرنا‘

مصر کو اس وقت سنگین معاشی بحران کا سامنا ہے۔ معاشی صورتحال اتنی بدتر ہے کہ عوام کو اپنے خاندانوں کے لیے خوراک کا حصول بھی مشکل ہو گیا ہے۔  ریاست کی طرف سے غدائیت کی ضرورت کو پورا کرنے کے لیے تازہ ترین مشورے میں چکن کے پنجے پکانے کا مشورہ دیا گیا ہے۔ مرغی کا یہ پروٹین سے بھرپور حصہ عام طور پر کتوں اور بلیوں کو بطور خوراک ڈالا جاتا ہے۔  حکومت کے اس مشورے نے عوام میں شدید غم و غصہ کو جنم دیا ہے اور حکومت پر سخت تنقید کی جا رہی ہے۔  مصر میں سنگین معاشی بحران کی ایک وجہ یہ ہے کہ وہ اپنی 100 ملین سے زیادہ آبادی کو کھانا کھلانے کے لیے ملکی زراعت کے بجائے درآمدی خوراک پر بہت زیادہ انحصار کررہا ہے۔ مصر کے صدر عبدالفتاح السیسی اکثرسنہ 2011 کی مصری بغاوت اور آبادی میں تیزی سے اضافے کو اپنے ملک کی موجودہ معاشی مشکلات کا ذمہ دار ٹھہراتے ہیں۔ وہ یوکرین کی جنگ اور کووڈ کی وبا کو بھی اس کی وجوحات میں سے ایک جانتے ہیں۔  گذشتہ سال مارچ میں یوکرین پر روسی حملے نے معیشت کو شدید دھچکا پہنچایا ہے۔ مصر گندم کا دنیا کا دوسرا سب سے بڑا درآمد کنندہ ملک ہے، اور دونوں ممالک اس کے بنیادی سپلائر تھے۔ جب جنگ نے برآمدات کو متاثر کیا تو گندم اور اس کے نتیجے میں روٹی کی قیمتیں بڑھ گئیں۔ روسی اور یوکرینی سیاح بھی چھٹیاں منانے کے لیے بڑی تعداد میں مصر کا رخ کرتے تھے لیکن جنگ کے باعث اس کے سیاحتی شعبے کو بھی نقصان ہوا۔ تجزیہ کاروں کا خیال ہے کہ حکومت کی طرف سے غلط اقدامات نے خراب صورتحال کو مزید بدتر بنا دیا ہے۔ کالداس کا کہنا ہے کہ یہ حکومتی ملکیت والے اداروں کی توسیع کے ذریعے ہوا ہے، مثال کے طور پر فوج کو بنیادی ڈھانچے کے بڑے منصوبوں کے لیے ریاستی ٹھیکے دیے گئے۔ مصر کی معاشی مشکلات نے اسے عالمی مالیاتی ادارے آئی ایم ایف کے پاس جانے پر مجبور کیا ہے جس نے گذشتہ چھ برسوں میں چار مرتبہ مصر کی خراب معیشت کو سنبھالنے کے لیے قرض دیا ہے۔ ریاست کی آمدنی کا تقریباً نصف حصہ ان قرضوں کی ادائیگی میں جاتا ہے، جو کہ جی ڈی پی کا 90 فیصد بنتا ہے۔ ماضی میں معاشی مشکلات نے فسادات کو جنم دیا تھا اور دونوں سابق صدور حسنی مبارک اور محمد مرسی کے زوال میں اہم کردار ادا کیا۔ اور اس بات کے آثار پہلے ہی موجود ہیں کہ معیشت پر بڑھتا ہوا عوامی اشتعال دوبارہ بدامنی کا باعث بنے گا۔ اس بارے میں سوچ کر وہ کہتی ہیں کہ ’میں اس سال کیا کروں گی۔‘ وہ تصور کرتی ہے کہ جلد ہی مرغی کا گوشت بھی ان کے دسترخوان کی پہنچ سے دور ہو جائے گا۔ وہ سر ہلاتے ہوئے کہتی ہیں کہ ’میں تو مشکل سے دالوں کا سوپ ہی بنا سکتی ہوں۔‘


Summary: دنیا کا چوتھا امیر ترین ملک جہاں سخت شرعی قوانین نافذ ہیں اور یہاں کے سلطان گاہے بگاہے عوام میں مفت پلاٹ اور گھر بانٹتے ہیں۔ ایک ایسا معاشی ماڈل جو اپنی مدد آپ کے تحت چلتا ہے، مگر اب اسے کس چیز سے خطرہ ہے؟

وہ امیر مسلم ریاست جہاں کے شہری نہ تو انکم ٹیکس دیتے ہیں اور نہ ہی اس ملک پر کوئی قرضہ ہے

کورونا کی وبا کے دوران دنیا کے بڑے بڑے ممالک عوام کی فلاح کے لیے مختص رقم کو وبا سے نمٹنے کے لیے استعمال کرنے پر مجبور ہوئے، تو اُس وقت بھی برونائی وہ ملک تھا جس کے قرض کا تناسب مجموعی قومی آمدن کے مقابلے میں انتہائی کم تھا یعنی صرف 1.9 فیصد۔   یہ چھوٹی سی ریاست اپنے تیل اور گیس کے وافر ذخائر کی بدولت دنیا میں اعلیٰ ترین معیار زندگی کے حامل ممالک میں سے ایک ہے۔ یہ دنیا کا چوتھا امیر ترین ملک ہے۔ ایک اندازے کے مطابق برونائی کے پاس سنہ 2017 کے آخر میں 1,100 ملین بیرل تیل کے ذخائر موجود تھے، جو تیل کے عالمی ذخائر کا 0.1 فیصد ہے۔ جبکہ اس ملک کے پاس 2.6 کھرب کیوبک میٹر گیس کے ذخائر بھی ہیں جو گیس کے عالمی ذخائر کا 0.13 فیصد سے کچھ زیادہ ہے۔ اس کے علاوہ برونائی کے سلطان، جو عوام میں کافی مقبول ہیں،گاہے بگاہے  مختلف سرکاری سکیموں کے تحت مستحق شہریوں میں پلاٹ اور مکان بانٹتے رہے ہیں تاکہ شہریوں کو رہائش کا کوئی مسئلہ درپیش نہ ہو۔ ’یہ آبادی کے لحاظ سے ایک چھوٹا ملک ہے، اس کی آبادی پانچ لاکھ بھی نہیں اور اس ملک کا مجموعی رقبہ 5700 سکوائر کلومیٹر تک محدود ہے۔برونائی پر اتنے کم قرض کی ایک وجہ ہائیڈرو کاربن کی فروخت سے حاصل ہونے والی آمدن بھی ہے۔ پروفیسر وولز کہتے ہیں کہ ’اپنے فوسل فیول کی برآمدات کی بدولت برونائی ایک بڑا کرنٹ اکاؤنٹ سرپلس رکھتا ہے۔ جس کا مطلب ہے کہ یہ ملک باقی دنیا کے لیے خالص قرض دہندہ ہے مگر دوسری جانب اسے قرض لینے کی ضرورت نہیں ہے۔‘ برونائی اپنی تیل کی صنعت کی بدولت غیر ملکی قرضوں سے پاک ایک نایاب ملک ہے جو اپنے بینکوں اور حکومتی خزانوں کے لیے بھاری رقوم پیدا کرنے کی صلاحیت رکھتا ہے۔ ’برونائی مسلسل کرنٹ اکاؤنٹ سرپلس چلاتا ہے، جس سے اس کے غیر ملکی قرضوں کی مالی اعانت میں مدد ملی ہے۔ حالیہ برسوں میں قرض لینے کے اخراجات نسبتاً کم رہے ہیں اور اس سے قوم کو عوامی اخراجات کو کم کرنے کے لیے کفایت شعاری کے اقدامات کا سہارا لیے بغیر قرض کی خدمات کو کم سے کم رکھنے کی اجازت ملتی ہے۔ برونائی کے سلطان حسن البلقیہ کا شمار قدیم ترین مطلق العنان بادشاہوں کے خاندان سے ہے۔ اور یہ ان چند باقی مانندہ ممالک میں ہے جہاں آج بھی بادشاہت کا نظام رائج ہے۔ لیکن 2019 میں سخت بین الاقوامی  تنقید اور بائیکاٹ جیسی صورتحال کا سامنا کرنے کے بعد برونائی نے ہم جنس پرستی اور زنا جیسے جرائم کے مجرموں کو سنگسار کرنے کی سزا دینے کے اپنے فیصلے سے پیچھے ہٹ گیا۔


Summary: سعودی عرب کے ولی عہد محمد بن سلمان کے وژن 2030 کے تحت بنائی جانے والی نئی سعودی قومی ایئر لائن ’ریاض ایئر‘ آئندہ دو برسوں میں آپریشنل ہو جائے گی اور اطلاعات کے مطابق سعودی حکام امریکی طیارہ ساز کمپنی بوئنگ سے 80 مسافر طیارے حاصل کرنے کی ڈیل کے قریب ہیں۔ مگر اس نئی سعودی ایئرلائن کو متحدہ عرب امارات کے لیے ایک بڑے چیلنج کے طور پر کیوں دیکھا جا رہا ہے؟

’ریاض ایئر‘: روزگار کے ’دو لاکھ مواقع‘ پیدا کرنے والی سعودی عرب کی نئی قومی ایئرلائن کا منصوبہ کیا ہے؟

اس ایئرلائن کے قیام کے سلسلے میں سعودی عرب امریکہ کی طیارہ ساز کمپنی بوئنگ سے 80 مسافر طیارے حاصل کرنے کی ڈیل مکمل کرنے کے قریب ہے (فائل فوٹو) سعودی عرب کے ولی عہد محمد بن سلمان کی جانب سے اعلان کردہ نئی سعودی قومی ایئر لائن ’ریاض ایئر‘ آئندہ دو برسوں میں آپریشنل ہو جائے گی۔ یاد رہے کہ رواں ماہ 12 مارچ کو سعودی ولی عہد محمد بن سلمان نے نئی سعودی ایئر لائن ’ریاض ایئر‘ کے قیام کا اعلان کیا تھا۔  منصوبے کے مطابق یہ ایئر لائن سعودی عرب کے دارالحکومت ریاض کو سو کے لگ بھگ انٹرنیشنل ایئرپورٹس سے منسلک کرے گی۔  اس مجوزہ ایئر لائن کے سی ای او کی جانب سے حالیہ بیان معروف اخبار وال سٹریٹ جنرل میں شائع ہونے والی اس رپورٹ کے بعد آیا ہے جس میں دعویٰ کیا گیا ہے کہ اس ایئرلائن کے قیام کے سلسلے میں سعودی عرب امریکہ کی طیارہ ساز کمپنی بوئنگ سے 80 مسافر طیارے حاصل کرنے کی ڈیل مکمل کرنے کے قریب ہے۔ اخبار کے مطابق یہ ڈیل لگ بھگ 35 ارب ڈالر مالیت کی ہے۔ یاد رہے کہ گذشتہ برس سعودی عرب نے ریاض میں ایک نئے اور بڑے ایئرپورٹ کی تعمیر کا اعلان بھی کیا تھا۔ محمد بن سلمان سعودی عرب کو ایک ٹرانسپورٹ کے مرکز کے طور پر تعمیر کرنے کا ارادہ رکھتے ہیں جسے خلیجی ممالک میں متحدہ عرب امارات کے لیے ایک بڑے چیلنج کے طور پر دیکھا جاتا ہے کیونکہ متحدہ عرب امارات کا دبئی ایئرپورٹ دنیا کے مصروف ترین ایئرپورٹس میں سے ایک ہے جہاں سے یو اے ای کی قومی ایئر لائنز ’اتحاد‘ اور ’ایمرٹس‘ آپریٹ کرتی ہیں۔ یاد رہے کہ نئی ایئرلائن کے اعلان سے قبل ولی عہد محمد بن سلمان نے گذشتہ سال ریاض میں دنیا کے سب سے بڑے ایئرپورٹ کی تعمیر کے منصوبے کا اعلان تھا اور یہ پراجیکٹ بھی اُن کے سعودی وژن 2030 کا حصہ تھا۔ مبصرین کا کہنا ہے کہ یہ منصوبے سعودی عرب کے وژن 2030 کے بڑے منصوبے کا حصہ ہیں جس کے تحت سعودی عرب اپنی معیشت کو تیل پر انحصار سے چھٹکارا دلانے کے لیے پُرعزم ہے۔ شاہ سلمان ایئرپورٹ سے تقریباً ایک لاکھ تین ہزار افراد کو بالواسطہ اور بلاواسطہ روزگار ملنے کا دعویٰ بھی کیا جا رہا ہے۔ اس کے تحت بحرِ احمر کی جانب سعودی عرب کے صحرا کے ایک آخری حصے کی جانب ’نیوم‘ نامی مستقبل کے ایک جدید قسم کے شہر کی تعمیر کا سلسلہ جاری ہے۔ اس شہر کی تعمیر500 ارب ڈالر کی لاگت سے ہو گی جس میں منصوبے کے مطابق اڑنے والی ٹیکسیاں اور گھریلو کام کاج کے لیے روبوٹِس (خود کار مشینوں) کی مدد حاصل ہو گی، اور اِس میں دس لاکھ افراد آباد ہوں گے۔


Summary: انتخابات کی سیاسی رسہ کشی کے بیچوں بیچ آئین عملاً بےعمل ہے جبکہ عالمی سطح پر جمہوریت متروک ہوتی دکھائی دے رہی ہے۔ ممکنہ نئے ورلڈ آرڈر میں ہم اور ہمارا جمہوری نظام کہاں کھڑا ہو گا؟

نئے ورلڈ آرڈر کی چاپ؟

ہمارے اردگرد بہت کچھ بدل رہا ہے۔ کیا دُنیا نئے ورلڈ آرڈ کی جانب بڑھ رہی ہے یا امکان کے خانے میں کچھ قُفل کُھل رہے ہیں؟ ایک ایسے وقت میں جب ایک بحران خطے کے دروازے پر دستک دے رہا تھا اور کئی تبصرہ نگار اس بات کی پیش گوئی کر رہے تھے کہ اسرائیل اور ایران کے مابین لڑائی کسی بھی لمحے شروع ہو سکتی ہے تو عین اُس لمحے چین نے دونوں ملکوں کے درمیان ایک ایسے معاہدے کی بُنیاد رکھی جس پر آج اقوام عالم انگُشت بدنداں ہے۔ چین توانائی کے لیے دونوں ملکوں پر بھروسہ کرتا ہے جبکہ سعودی عرب بھی جانتا ہے کہ اب اُسے امریکہ کی بجائے خطے پر ہی انحصار کرنا ہوگا۔ نئے معاشی نظام میں روس کے ساتھ بڑھتی تجارت بھی سعودی عرب کے لیے انتہائی اہم ہے جبکہ چین ایک قدرتی اتحاد کی راہ نکال سکتا ہے۔  ’انتخابات کی سیاسی رسہ کشی کے بیچوں بیچ آئین عملاً بے عمل ہے جبکہ عالمی سطح پر جمہوریت متروک ہوتی دکھائی دے رہی ہے‘ چین اس وقت ایک ایسی طاقت ہے جو نظام بدل سکتی ہے یعنی ایسی طاقت جو ناممکن کو ممکن بنا سکتی ہے اور جو ’نئے عالمی نظام، نیو ورلڈ آرڈر‘ کو جاری کرنے کے لانچنگ پیڈ پر موجود ہے اور ہواؤں میں نئے ورلڈ آرڈر کی سر سراہٹ۔۔ اب دیکھنا یہ ہے کہ ہم کہاں کھڑے ہیں۔ پاکستان کو خطے میں اعتماد سازی کے لیے چند اہم اقدامات کرنے کی ضرورت ہے جس کی کمی محسوس کی جا رہی ہے۔ اس اعتماد سازی کے لیے پاکستان کو ماضی کی ’غلطیوں‘ کو درست کرنا ہو گا، اعتماد بحال کرنا ہو گا۔ حال ہی میں پاکستان اور ایران کے درمیان  گوادر کے لیے ایک سو میگاواٹ بجلی معاہدہ اور روس کے ساتھ حتمی مراحل تیل کی بات چیت کو کسی طور نظر انداز نہیں کی جا سکتا۔ خطے میں پاکستان کی اہمیت اور ضروریات چین کے ساتھ ازسر نو اسٹریٹجک تعلقات کا تقاضا کر رہی ہیں جبکہ پاکستان کو چند پیمانوں پر پورا اُترنا ہے۔ دو عالمی قوتوں کے ’تقاضوں‘ کے درمیان اہم فیصلوں کا ہونا بھی خارج از امکان نہیں۔ موجودہ حالات میں چین کے ساتھ مؤثر تعلقات اسی وقت ممکن ہیں جب سیاسی بحران کا خاتمہ ہو، سیاسی استحکام کے تقاضے البتہ الگ ہیں۔ انتخابات کی سیاسی رسہ کشی کے بیچوں بیچ آئین عملاً بے عمل ہے جبکہ عالمی سطح پر جمہوریت متروک ہوتی دکھائی دے رہی ہے۔ ممکنہ نئے ورلڈ آرڈر میں ہم اور ہمارا جمہوری نظام کہاں کھڑا ہو گا؟


Summary: لوسیو ارٹوبیا کے لیے ڈکیتی ایک ’انقلابی استعارہ‘ تھا جب تک کہ ہم یہ کام ’اجتماعی بھلائی‘ کو مدنظر رکھتے ہوئے کریں نہ کہ صرف اپنی ذات کے لیے۔ لوسیو وہ شخص ہیں جنھوں نے دنیا کے سب سے بڑے بینک کو تگنی کا ناچ نچوا دیا تھا۔

’بینک لوٹنا تو اعزاز کی بات ہے‘: وہ ’انقلابی‘ جس نے ’عبادت‘ سمجھ کر دنیا کے سب سے بڑے بینک کو لوٹا

لوسیو ارٹوبیا کے لیے ڈکیتی ایک ’انقلابی استعارہ‘ تھا مگر اس وقت تک یہ کام ’اجتماعی بھلائی‘ کو مدنظر رکھتے ہوئے کیا جائے نہ کہ اپنی ذات کے لیے۔ لوسیو وہ شخص ہیں جنھوں نے دنیا کے سب سے بڑے بینک کو تگنی کا ناچ نچوا دیا تھا۔ دن کے اوقات میں بطور مزدور کام کرنے والے لوسیو رات کو بڑے جعلساز کا روپ دھار لیتے تھے، وہ ناخواندہ تھے اور اپنی زندگی کے آخیر وقت تک ’باغی‘ رہے۔ ایک ڈاکو، مبینہ اغوا کار اور سمگلر کے طور پر معروف لوسیو ارٹوبیا 1980 کی دہائی میں دنیا کو مطلوب ترین افراد میں سے ایک تھے۔ لوسیو ارٹوبیا سنہ 1931 میں کاسکینٹ نامی قصبے کے ایک گھرانے میں پیدا ہوئے۔ اپنی سوانح عمری میں وہ لکھتے ہیں کہ اپنے بچپن میں ’میں نے کبھی ایسی چیز کا احترام نہیں کیا جو ممنوع تھی۔ اگر مجھے کسی چیز کی ضرورت ہوتی تو اسے حاصل کرنے کے لیے میں ہر وہ کام کر گزرتا جو مجھے مناسب معلوم ہوتا تھا۔‘ ان کے لیے بینک لوٹنا آسان ہوتا تھا کیونکہ اس دور میں کوئی سکیورٹی کیمرے نہ تھے مگر وہ اس کام کو پسند نہیں کرتے تھے کیونکہ انھیں ڈر تھا کوئی زخمی نہ ہو جائے۔ بعد کے انٹرویوز میں انھوں نے بغیر مسکرائے کہا تھا کہ ’جب میں پہلے بینک کو ضبط (لوٹنے) کرنے جا رہا تھا تو میں نے اپنی پینٹ میں پیشاب کر دیا تھا۔‘ دستاویزات کے بعد ان کا اگلا ہدف کرنسی نوٹ بن گیا۔ لوسیو کے ہاتھ امریکی ڈالر کی اچھی نقل لگ گئی تھی۔ وہ بتاتے ہیں کہ ’دوسرے کام جو ہم نے کیے تھے ان کے مقابلے ڈالر کی نقل تیار کرنا قدرے آسان تھا۔ کرنسی کی سطح پر سب سے مشکل کام کاغذ لانا ہے۔‘ فگارٹ نے بتایا کہ ’فرسٹ نیشنل سٹی بینک کے وکلا نے کہا کہ یہ کاروبار کے لیے نقصان دہ تھا لہذا یہ رکنا چاہیے اور یہ اس طرح جاری نہیں رہ سکتا۔ بہت سے لوگ جیل جا چکے تھے مگر یہ مسئلہ جاری تھا تو یوں سٹی بینک اور لوسیو کے وکلا نے مذاکرات کے ذریعے اس مسئلے سے نمٹنے کا سوچا۔ سب کو معلوم تھا کہ لوسیو ہی اس کے ماسٹر مائنڈ ہیں۔‘ تاریخ دان ہرنینڈز کہتے ہیں کہ ’کچھ چیزیں ایسی ہیں جو ہم کبھی نہیں جان سکیں گے اور ہمیں اسے قبول کرنا ہو گا۔ مگر سب سے دلچسپ بات یہ ہے کہ ایک دوسرے ملک سے آیا شخص جس کے پاس سیاسی حمایت اور بیداری نہ تھی، فرانس آیا اور انارکسٹ نظریات سیکھے۔ وہ کارکن بنا اور ایسے اقدامات کیے جن سے دیو مالائی ہیرو بن گیا۔‘


Summary: مارچ کا انٹرنیٹ پر مذاق اڑایا گیا، لیکن سماجی کارکنوں کا کہنا ہے کہ یہ مارچ دراصل ایک بڑے سماجی اور معاشرتی مسئلے کی جانب اشارہ کرتا ہے

کنواروں کا مارچ: ’دعا کی ہے کہ ہماری شادیاں بھی جلد ہو جائیں‘

اس انوکھے مارچ میں حصہ لینے والے مردوں کا انٹرنیٹ پر مذاق اڑایا گیا، لیکن سماجی کارکنوں کا کہنا ہے کہ یہ مارچ دراصل ایک ایسے سماجی اور معاشرتی مسئلے کی جانب اشارہ کرتا ہے جس کا سامنا اس خطے کو ایک عرصے سے ہے۔ اس ضلع میں پیدائش کے وقت لڑکوں اور لڑکیوں کا تناسب کئی عشروں سے غیر متوازن رہا ہے اور سماجی کارکنوں کے مطابق یہ ایک بڑی وجہ ہے کہ یہاں مردوں کو شادی کے لیے لڑکی تلاش کرنے میں مشکل کا سامنا کرنا پڑتا ہے۔ مارچ میں حصہ لینے والے ایک غیر شادی شدہ شخص، مالیشا ڈی پی کا کہنا ہے کہ ’جب مجھے کسی سے محبت کرنی چاہیے تھی، میں اس وقت کام میں مصروف تھا۔ (اس دوران) میں نے پیسہ کما لیا اور اب جبکہ میری زندگی میں ہر چیز موجود ہے، مجھے شادی کے لیے کوئی لڑکی نہیں مل رہی۔‘ مانڈیا کا علاقہ زرخیز ہے اور یہاں آبپاشی کا نظام بھی اچھا ہے۔ یہاں کی بڑی فصلوں میں سے ایک گنّا ہے، لیکن چونکہ کھیتوں سے آمدنی کم ہوتی جا رہی ہے اس لیے اس لیے زراعت اب یہاں زیادہ پرکشش پیشہ نہیں رہا ہے۔ مالیشا بتاتے ہیں کہ گذشتہ چند برسوں میں تقریباً 30 خواتین ان سے شادی سے انکار کر چکی ہیں۔ ان خواتین نے انکار کی وجہ یہ بتائی کہ مالیشا کا پیشہ ٹھیک نہیں ہے اور وہ دیہات میں رہتے ہیں۔‘ ایک کسان رہنما، درشن پٹانیاہ کا کہنا تھا کہ ’ کوئی یہ بات نہیں سمجھ رہا کہ فصلوں کے لیے ضروری تمام اشیا (کھاد بیج پانی وغیرہ)  کی قیمتیں بہت زیادہ ہو گئی ہیں۔‘ تاہم، ایک مقامی سماجی کارکن، نیگریواکا  کے مطابق ’پیدائش سے پہلے بچے کی جنس کا تعین کرنے والے ٹیسٹ پر سنہ 1994 میں پابندی لگا دی گئی تھی، لیکن  پیدائش سے پہلے بچے کی جنس معلوم کر کے حمل ضائع کروا دینے کا رواج اس علاقے میں اب بھی جاری ہے۔‘ جیاشیلا کا تعلق مانڈیا سے ہے لیکن اب وہ اپنے گھر  والوں کے ساتھ بینگلورو کے مضافات میں رہتی ہیں۔  ان کا کہنا ہے کہ وہ ’ذاتی طور پر‘ گاؤں میں رہنے کو ترجیح دیتی ہیں کیونکہ وہاں آپ قدرتی ماحول سے قریب ہوتے ہیں اور لوگوں سے رشتے بنانا بھی آسان ہوتا ہے۔ دوسری جانب مسٹر شیوا پرساد کا کہنا ہے کہ تین دن جاری رہنے والے کنواروں کے مارچ کے بعد انھیں کرناٹک کی قریبی ریاستوں، آندھرا پردیش اور کیرالا کے کسانوں کی جانب سے بھی اسی قسم کی پیغامات ملے تھے۔‘ مارچ کے شرکاء کو امید ہے کہ مندر پر حاضری کے بعد اب ان کی قسمت بدل جائے گی۔


Summary: چین کی ٹیکنالوجی کی صنعت  کے بڑے سرمایہ کار باؤ فین کی گزشتہ ماہ گمشدگی نے نہ صرف  ایک بار ملک میں ہلچل مچا دی ہے بلکہ ارب پتی افرادکے غائب کیے جانے سے متعلق لوگوں کی کے تجسس  کا رجحان بھی ایک بار پھر زندہ کر دیا ہے۔ارب پتی باؤ فین کی کمپنی کے جانب سے اس بیان نے ان خدشات کو ہوا دی ہے کہ بیجنگ بڑی کمپنیوں کے خلاف کوئی آپریشن کر رہا ہے۔

چینی ارب پتی کیوں غائب ہو رہے ہیں؟

چین کی ٹیکنالوجی کی صنعت  کے بڑے سرمایہ کار باؤ فین کی گزشتہ ماہ گمشدگی نے نہ صرف  ایک بار ملک میں ہلچل مچا دی ہے بلکہ ارب پتی افراد کے غائب کیے جانے سے متعلق لوگوں  کے تجسس  اور تشویش کے  رجحان میں  ایک بار پھر اضافہ کر دیا ہے۔   باؤ فین چائنا رینیسنس ہولڈنگز کے بانی ہیں جن کے صارفین کی فہرست میں بڑی  انٹرنیٹ کمپنیاں بشمول علی بابا، ٹینسینٹ اور بیدو شامل ہیں۔ اور اس کمپنی کو  ملک کے ٹیکنالوجی سیکٹر میں ایک نشان  کی حیثیت حاصل ہے اور انھیں چین کے ٹیکنالوجی کے میدان میں نمایاں حیثیت  حاصل ہے۔ باؤ فین  کی گمشدگی کا  واقعہ ان کی کمپنی  کے اس اعلان کے ایک ہی روز بعد سامنے آیا جب انھوں نے اعلان کیا کہ وہ ’عوامی جمہوریہ چین میں بعض حکام کے خلاف  کی جانے والی تحقیقات میں تعاون کر رہے ہیں۔‘ باؤ فن  کی گمشدگی نے ایک بار پھر اس سوچ کو تقویت دی ہے کہ  یہ طریقہ بھی انہی اقدامات کی ایک کڑی ہے جس سے صدر شی جن پنگ چین کی معیشت پر اپنا کنٹرول سخت کرنے کی کوشش کر رہے ہیں۔   چین کی ٹیکنالوجی کی بڑی کمپنی اینٹ گروپ میں شیئرز کی فروخت پر بھی پاندی عائد کر دی۔ حکومت کے مشترکہ خوشحالی فنڈ میں تقریبا دس ارب ڈالر کی خطیر رقم  عطیہ کرنے کے باوجود  انھیں وہ دو سال سے زیادہ عرصے سے چین میں نہیں دیکھا گیا جبکہ  ان پر کسی جرم کے ارتکاب کا الزام  بھی عائد نہیں کیا گیا۔  چین کے ارب پتیوں کی ایک بڑی تعداد کے منظر عام سے غائب ہونے  کے معاملات اب کھل کر سامنے آنے لگے ہیں کہ ایسے ارب پتی افراد ، جو اپنی بے پناہ دولت کے ساتھ کافی طاقت ور سمجھے جاتے ہیں، ان  کو کس طرح  زبان بندی کا سامنا کرنا پڑ رہا ہے۔  ’بیجنگ اس بات کو یقینی بنانا چاہتا ہے کہ بڑے ٹیکنالوجی پلیٹ فارمز اور کھلاڑی اپنے برانڈز اور اثر و رسوخ کا ایسا استعمال نہ کریں  جس کی وجہ سے ان کو قابو کرنا بھی مشکل ہو جائے اوران کمپنیوں کا  بیجنگ کی ترجیحات کے خلاف جانے کا امکان زیادہ ہو۔‘ دوسری جانب بیجنگ کا موقف ہے کہ اس پالیسی کا مقصد دولت کے بڑھتے ہوئے فرق کو کم کرنا ہے، جس پر بہت سے لوگ متفق ہیں۔ اور اگر اس پر توجہ نہ دی گئی  تو  یہ ایک بڑا مسئلہ بن کر کمیونسٹ پارٹی کی پوزیشن کو کمزور کر سکتا ہے۔   چین میں اس وقت عدم مساوات  بڑھ رہی ہے اور کہا جاتا ہے کہ صدر شی کو انتہائی بائیں بازو کے لوگوں کے دباؤ کا سامنا ہے جو پارٹی کو ایک بار پھر  اس کی روح کے مطابق ’سوشلسٹ روٹ`کے طور پر دیکھنا چاہتے ہیں۔


Summary: ماہرین کے مطابق  آئی ایم ایف کی جانب سے قسط کے اجرا کے بعد ہی دوسرے عالمی مالیاتی اداروں اور امیر ممالک سے دوسرے فنڈز پاکستان میں آ سکیں گے اور اس تاخیر سے فناننشل مارکیٹ میں ایک غیریقینی صورتحال پیدا ہوئی۔

پاکستان کے آئی ایم ایف کے ساتھ معاہدے میں تاخیر کا ملکی معیشت پر کیا منفی اثر پڑا؟

پاکستان اور بین الا قوامی مالیاتی فنڈ (آئی ایم ایف ) کے درمیان ایک ماہ قبل شروع ہونے والے مذاکرات کے بعد فریقین کے درمیان سٹاف لیول معاہدہ جلد ہونے کی توقع ہے جس کے بعد آئی ایم ایف کی جانب سے پاکستان کے لیے ایک ارب ڈالر قرضے کی قسط جاری ہو سکے گی۔   ان کے مطابق پاکستان جن حالات کا شکار ہے اس میں آئی ایم ایف کے علاوہ کوئی دوسرا آپشن نہیں کیونکہ آئی ایم ایف سے معاہدہ ہونے کے بعد ہی پاکستان کے لیے بین الاقوامی سطح پر منجمد بیرونی فنانسنگ کی آمد ممکن ہو سکے گی۔ پاکستان اور آئی ایم ایف کے درمیان سٹاف لیول معاہدے میں تاخیر اور اس کی وجہ سے پاکستان کے لیے ایک ارب ڈالر کی قسط جاری نہ ہونے میں بین الاقوامی ادارے کی جانب سے پیش کی جانے والی کچھ شرائط ہیں جن پر عمل درآمد کے بعد ہی سٹاف لیول معاہدہ ممکن ہو پائے گا۔  پاکستان اور آئی ایم ایف کے درمیان معاہدے میں تاخیر اس وقت ہوئی جب پاکستان کو اس پروگرام کی اشد ضرورت ہے تاکہ ایک ارب ڈالر کی قسط حاصل کرنے کے ساتھ پاکستان دوسرے عالمی اداروں اور بیرونی ممالک سے فنڈز بھی حاصل کر سکے کیونکہ پاکستان کے گرتے ہوئے زرمبادلہ ذخائر کی وجہ سے ایک جانب ملک کو بیرونی قرضے کی ادائیگیوں میں مشکلات پیش آ رہی ہیں تو دوسری جانب ملک میں ڈالروں کی کمی وجہ سے اس وقت بھی درآمدی مال کے ہزاروں کنٹینرز ملکی بندرگاہوں پر رکے ہوئے ہیں۔ ان کا کہنا ہے کہ ’ایک اعتماد کا فقدان بھی ہے کیونکہ آئی ایم ایف سمجھتا ہے کہ ہم ایک ارب ڈالر دے دیں اور پھر پاکستان ان شرائط کو بعد میں تسلیم کرنے سے پیچھے ہٹ جائے۔ وزیر خزانہ اسحاق ڈار کے فیصلوں اور اقدامات نے بھی اس سلسلے میں نقصان پہنچایا ۔ مثلآ جب انھوں نے کہا ہمیں آئی ایم ایف کی پرواہ نہیں اور اس طرح کے کچھ دوسرے اقدامات جنھوں نے پاکستان کے آئی ایم ایف سے پروگرام میں رکاوٹیں پیدا کیں۔‘  پاکستان اور آئی ایم ایف کے درمیان معاہدے میں تاخیر کی وجہ سے ملکی معیشت پر مرتب ہونے والے اثرات کے بارے میں ماہرین معیشت نے تبصرہ کرتے ہوئے کہا کہ پاکستان کے موجودہ معاشی حالات کی وجہ سے ملک کے پاس آئی ایم ایف کے علاوہ کوئی آپشن نہیں بچتا کیونکہ دوسرے عالمی مالیاتی اداروں اور امیر ممالک نے پاکستان کے لیے فنڈنگ کو اس آئی ایم ایف پروگرام کی بحالی سے جوڑ رکھا ہے اور آئی ایم ایف کی جانب سے قسط کے اجرا کے بعد ہی دوسرے فنڈز پاکستان میں آ سکیں گے۔  معاشی امور کی تجزیہ کار ثنا توفیق نے بی بی سی سے بات کرتے ہوئے کہا کہ ’آئی ایم ایف سے معاہدے میں تاخیر نے سب سے بڑا منفی اثر غیریقینی کی صورتحال میں پیدا کیا جس کی وجہ سے فنانشنل مارکیٹ میں منفی اثرات پیدا ہوئے جس کی مثال موڈیز اور فچ کی جانب سے پاکستان کی بین الاقوامی کریڈٹ ریٹنگ کا کم کرنا ہے۔‘


Summary: جمعرات کے دن پاکستان میں ایک ڈالر کی قیمت میں 18 روپے سے زیادہ کا اضافہ دیکھا گیا ہے جو پاکستانی روپے کی قدر میں سات فیصد کمی کے مترادف ہے۔ مگر اس کی وجوہات کیا ہیں، پاکستانی روپے کی بےقدری کا سلسلہ کہاں جا کر رُکے گا اور کیا اس کا نتیجہ ہائپر انفلیشن کی صورت میں نکلے گا؟

ڈالر کی قیمت میں 18 روپے کا تاریخی اضافہ: وجوہات کیا ہیں اور کیا ہمیں مہنگائی کی نئی لہر کے لیے تیار رہنا چاہیے؟

آئی ایم ایف سے معاہدے میں تاخیر کا اثر ایک بار پھر پاکستان کی کرنسی کی قدر پر بُری طرح اثرانداز ہوا ہے اور دو مارچ (جمعرات) کو پاکستان میں ایک ڈالر کی قیمت میں اچانک 18 روپے سے زیادہ کا اضافہ دیکھا گیا جو پاکستانی روپے کی قدر میں ساڑھے چھ فیصد سے زیادہ کمی کے مترادف ہے۔ ڈالر کی قدر میں اضافے کا سلسلہ بدھ سے ہی شروع ہو گیا تھا اور کاروبار کے اختتام پر یکم مارچ کو ڈالر کا پاکستان میں انٹربینک ریٹ چار روپے اضافے کے بعد 266 روپے 11 پیسے تھا۔ تاہم جمعرات کو مارکیٹ کھلتے ہی ڈالر کی قدر میں تیزی سے اضافہ ہونا شروع ہوا اور چند ہی گھنٹے میں ایک ڈالر کی قیمت انٹر بینک میں ہی تقریباً 19 روپے اضافے کے بعد 285 روپے تک پہنچ گئی جو ملکی تاریخ میں ایک نیا ریکارڈ ہے۔ ڈالر کی قدر میں اضافہ ایک ایسے وقت میں ہوا ہے جب پاکستان کو ایک معاشی بحران کا سامنا ہے جس میں زرمبادلہ ذخائر بھی چار ارب ڈالر سے کم رہ چکے ہیں۔ دوسری جانب حکومت اس بحران سے نمٹنے کے لیے بین الاقوامی مالیاتی فنڈ (آئی ایم ایف) کی جانب دیکھ رہی ہے۔ جنوری کے آخر میں پاکستان میں زرِ مبادلہ کی ایکسچینج کمپنیوں نے اعلان کیا تھا کہ ڈالر کی قیمت پر لگایا جانے والا مصنوعی کیپ ختم کر دیا گیا ہے جس کے بعد کرنسی مارکیٹ میں کچھ استحکام دیکھنے کو ملا تھا اور آئی ایم ایف کی ٹیم کے دورۂ پاکستان کے بعد روپے کی قدر میں کچھ اضافہ بھی دیکھا گیا تھا۔ حکومت آئی ایم ایف کو مالی مدد کے لیے منا پائے گی یا نہیں، اس سے قبل پاکستان میں اس خدشے کا اظہار کیا جا رہا ہے کہ روپے کی قدر میں کمی کے معیشت اور ایک عام آدمی پر کتنے گہرے اثرات پڑیں گے اور آیا روپے کی قدر بحال ہو بھی سکتی ہے؟ مزمل اسلم کے مطابق جب ڈالر صرف ایک روپیہ مہنگا ہوتا ہے تو مجموعی طور پر پاکستان پر 130 ارب روپے کا قرض مزید بڑھ جاتا ہے۔ دو دن میں تقریباً ڈالر کی قدر میں اصافے سے روپے کی قدر میں 21 روپے کی کمی ہوئی جس سے 250 ارب روپے کا قرض بڑھ گیا ہے۔  معیشت پر نظر رکھنے والے صحافی  شہباز رانا کے مطابق پاکستان میں اس وقت پہلے ہی مہنگائی ملکی تاریخ کی بلند ترین سطح پر ہے اور ڈالر کی قدر بڑھنے سے فوری طور پر اس مہنگائی میں مزید اضافہ ہو گا  کیونکہ پاکستان تقریباً تمام اشیا امپورٹ کرتا ہے۔


Summary: اس جیل بھرو تحریک نے تو برصغیر میں پچھلے 100 برس میں چلنے والی تمام ایسی تحریکوں کو مات دے دی ہے ۔پہلی بار ایسا ہو رہا ہے کہ رہنما تحریک منظم کرنے کے جھنجھٹ میں پڑنے کے بجائے پہلی فرصت میں جیل چلے گئے اور کارکن ٹاپتے رہ گئے اور رہنماؤں کے لواحقین دوسرے ہی دن حبسِ بے جا  کی شکایت لے کر عدالت پہنچ گئے۔

وسعت اللہ خان کا کالم: ’گریٹ لکی پاکستانی سرکس‘

اس دور میں کسی سیاسی کارکن کی جانب سے ضمانت قبل از گرفتاری کی درخواست یا بعد از گرفتاری اچھے کردار کے مظاہرے کے تحریری وعدے پر رہائی کو معیوب حرکت سمجھا جاتا تھا تاوقتیکہ حکومتِ وقت ازخود مقدمات واپس لے کر رہا کرنے پر مجبور ہو جائے۔ 1977 میں انتخابی دھاندلیوں کے ردِعمل میں نو جماعتی قومی اتحاد کی سول نافرمانی، پہیہ جام اور جیل بھرو تحریک پر مشتمل بلوہ ناک احتجاج کا نتیجہ قوم نے دیکھا بھی اور اگلے 11برس بھگتا بھی۔ اور پھر اسی آمرانہ گھٹن کے عشرے کے دوران 1983 میں ایم آر ڈی کی تحریک بھی اسی ملک نے دیکھی۔ تب تک لگنے والے تین مارشل لاؤں کے خلاف چلنے والی تحریکوں میں سب سے شدید مزاحمتی تحریک بھی یہی تھی جو سندھ میں پورے جذبے سے اور پنجاب میں جزوی طور پر چلی۔  پھر کبھی ایسی عوامی مزاحمت دیکھنے میں نہیں آئی۔ کیونکہ لوگوں نے جن رہنماؤں پر اندھا اعتماد کیا ان رہنماؤں نے لوگوں پر اعتماد کرنے کی راہ سے بتدریج کنارہ کشی اختیار کر لی اور سیاست رفتہ رفتہ جدوجہد کی چلچلاتی دھوپ سے بچنے کے لئے موقع پرستی کی چھتری پکڑ کے سمجھوتوں کی پگڈنڈی پر چڑھتی چلی گئی۔ ’پہلی بار ایسا ہو رہا ہے کہ رہنما تحریک منظم کرنے کے جھنجھٹ میں پڑنے کے بجائے پہلی فرصت میں جیل چلے گئے اور کارکن ٹاپتے رہ گئے‘ وزیرِاعظم کو یقین ہے کہ تاریخ کی سب سے بڑی شہبازی کابینہ اگر سادگی و کفایت شعاری اپنا لے تو باقی قوم اور ادارے بھی خود بخود کفایت شعار ہوتے جائیں گے۔ انھیں یقینِ کامل ہے کہ بال مونڈھنے سے مردے کا وزن کم کیا جا سکتا ہے۔ قبل از گرفتاری ضمانت کروا کے جیل بھرو آنڈولن کا آدیش دینے والے عمران خان کو اس بار بھی پورا بھروسہ ہے کہ جہاں درجن بھر بجلی کے بل جلانے والی ڈھائی دن کی تحریکِ سول نافرمانی، 126 دن کا دھرنا، وفاقی دارالحکومت کا لاک ڈاؤن، پونے چار برس کی بے اختیار بااختیاری، دو عدد آزادی مارچ اور دو صوبائی اسمبلیوں کی تڑواہٹ مطلوبہ نتائج پیدا نہ کر سکی وہاں اب جیل بھرو تحریک ضرور کوئی نہ کوئی چمتکار دکھا دے گی۔ مگراس جیل بھرو تحریک نے تو برصغیر میں پچھلے 100 برس میں چلنے والی تمام ایسی تحریکوں کو مات دے دی ہے۔  پہلی بار ایسا ہو رہا ہے کہ رہنما تحریک منظم کرنے کے جھنجھٹ میں پڑنے کے بجائے پہلی فرصت میں جیل چلے گئے اور کارکن ٹاپتے رہ گئے اور رہنماؤں کے لواحقین دوسرے ہی دن حبسِ بے جا  کی شکایت لے کر عدالت پہنچ گئے۔ یہ پہلی جیل بھرو تحریک ہے جس میں پولیس وینز کھڑی کھڑی اباسیاں لے رہی ہیں اور نوکری سے بیزار پولیس والے  موبائل فون پر ’کنے کنے جانا اے بلو دے گھر‘ سن رہے ہیں۔


کیا انڈیا موجودہ معاشی بحران میں پاکستان کی مدد کر سکتا ہے؟

پاکستان کے اندر کی خبریں سنیں تو وہاں سری لنکا جیسی صورتحال پیدا ہونے کا چرچا ہے۔ سوال یہ ہے کہ ایٹمی ہتھیاروں سے لیس پاکستان کی ایسی صورت حال پر ہمسایہ ملک انڈیا کو کتنا فکر مند ہونا چاہیے اور کیا انڈیا پاکستان کی مدد کر سکتا ہے؟ اس وقت پاکستان میں ڈیفالٹ ہونے کا خدشہ ظاہر کیا جا رہا ہے۔ ملک کے وزیر دفاع آصف خواجہ تو یہ کہہ چکے ہیں کہ پاکستان ڈیفالٹ کر چکا ہے۔ پاکستان کے سابق وزیر اعظم عمران خان نے آر ایس ایس کا ہٹلر کی نازی پارٹی سے موازنہ کیا تھا۔ جموں و کشمیر پر انڈین اقدام کے بعد پاکستان نے انڈیا کے ساتھ تجارت بند کر دی، حالانکہ یہ تجارت سرکاری اور غیر سرکاری طور پر جاری ہے۔ پاکستان کے وزیر خارجہ بلاول بھٹو سے جب ایک انٹرویو میں پوچھا گیا کہ کیا انھوں نے سیلاب سے ہونے والی تباہی پر انڈیا سے مدد مانگی ہے یا انڈیا نے مدد کی پیشکش کی ہے تو انھوں نے دونوں سوالوں کا جواب ’نہیں‘ میں دیا ۔ یاد رہے کہ ترکی میں آنے والے زلزلے کے بعد انڈیا نے ایک ایسے وقت میں اس ملک کی مدد کی جب انڈین مخالفت کے باوجود ترکی مسئلہ کشمیر کو عالمی فورمز پر اٹھاتا رہا ہے اور پاکستان کے ساتھ اس کے تعلقات مضبوط ہوئے ہیں۔ انڈین میڈیا میں ملک کی وزارت خارجہ کے ذرائع کے حوالے سے یہ خبر سامنے آئی ہے کہ اگر پاکستان سے مدد کی درخواست کی گئی تو انڈیا مدد کرے گا تاہم سرکاری سطح پر ایسا کوئی بیان سامنے نہیں آیا۔ راناڈے کے مطابق انڈیا ہر سال 60 سے 70 ارب ڈالر کا ریفائنڈ پیٹرول اور ڈیزل دنیا کو برآمد کرتا ہے اور پاکستان اس سے فائدہ اٹھا سکتا ہے جس سے دونوں ممالک کے درمیان تجارت بڑھ سکتی ہے۔ لیکن سب سے اہم سوال یہ ہے کہ کیا پاکستان انڈیا سے مدد کی درخواست کر سکتا ہے؟ دوسری جانب ٹائمز آف انڈیا کے ایک پوڈ کاسٹ میں جب پاکستانی دفاعی ماہرعائشہ صدیقہ سے اس بارے میں پوچھا گیا تو ان کا کہنا تھا کہ ’برسوں سے افغانستان دنیا کے لیے جہنم کی طرح رہا ہے، پاکستان نے اس میں اپنا کردار ادا کیا ہے۔ لیکن آپ نہیں چاہیں گے کہ پاکستان بھی اس فہرست میں شامل ہو جائے۔‘ ماہر اقتصادیات اجیت رانا ڈے نے ایک مضمون میں لکھا کہ ایٹمی ہتھیاروں سے لیس پاکستان کا ٹوٹنا انڈیا کے لیے اچھی خبر نہیں ہے۔ وہ لکھتے ہیں کہ ’ایک غیر مستحکم پاکستان کا مطلب ہے زیادہ عسکریت پسند اسلام اور زیادہ انڈیا مخالف زہر۔ اس کا مطلب ہے کہ انڈیا کو اپنی مغربی سرحد کے دفاع کے لیے مزید وسائل لگانے ہوں گے، جس سے چین کی سرحد سے وسائل کو ہٹانا پڑے گا۔‘


Summary: کرپٹوکرنسی جہاں خصوصاً نوجوانوں میں بہت  مقبول ہے وہیں امریکہ میں ایک سکول کے نیچے زیر زمین  ڈرین کی جگہ پر کرپٹو کرنسی کی مائینگ کرنے والے شخص نے عدالت میں اسے سزا نہ دینے کی استدعا کی ہے۔

کرپٹو کرنسی  جس کی مائینگ سکول کے نیچے زیر زمین  ڈرینیج کی جگہ کی گئی

کاغذی نوٹوں کے بجائے اب ڈیجیٹل یا کرپٹوکرنسی جہاں خصوصاً نوجوانوں میں بہت  مقبول ہے وہیں  دنیا بھر میں مختلف شعبوں میں کام کرنے والے سرکاری اہلکار بھی اب  ڈیجیٹل کرنسی پراعتماد  کرنے لگے ہیں اور اس کے حصول میں میں پیش پیش نظر آ رہے ہیں۔  اس کی حالیہ مثال امریکہ  کی ریاست میساچوسٹس سے ملتی ہے جہاں ایک ٹاؤن میں ایک انتظامی  اہلکارایک سکول میں زیر زمین (ڈرینیج کی جگہ میں) غیر قانونی کرپٹو کرنسی  کی مائینگ میں  ملوث پائے گئے ہیں۔  وہاسیٹ میں اسسٹنٹ فیسیلیٹی کے ڈائریکٹر کے عہدے پر تعینات 39 سالہ ندیم نہاس نے مقدمہ چلنے پر جمعہ کو عدالت  سے استدعا کی ہے کہ انھیں اس معاملے میں سزا نہ دی جائے ۔  ندیم نہاس پر بوسٹن کے بالکل ساتھ واقع کوہاسٹ ہائی سکول میں آلات کے ساتھ توڑ پھوڑ اور  بجلی کےغیر قانونی استعمال کا الزام عائد ہے۔  کرپٹو ایک ایسی ڈیجیٹل کرنسی ہے جسے خصوصی کمپیوٹرکے پروسیسرز کے ذریعے مائن  جاتا  ہے۔ اس ڈیجیٹل کرنسی کے لین دین  میں بھاری  بھرکم توانائی استعمال کرنے والے کمپیوٹر  استعمال کئے جاتے ہیں جس میں  بہت ذیادہ بجلی کا استعمال کیا جاتا ہے پولیس چیف کے مطابق’یہ آپریشن سکول کے  زیر زمین موجود (ڈرینج کے پائپ کے لیے ) خلا سے چلایا جا رہا تھا جس کے متعلق  کوہاسٹ ہائی سکول نے اگاہ کیا تھا۔‘ اس معاملے کی تحقیق کرنے والوں نے ڈائریکٹر  ندیم نہاس  سے تفتیش کی  تو انھوں نے  بتایا کہ سکول کے معمول کے معائنے کے دوران  انھوں نے بجلی کی تاریں، عارضی ڈکٹ ورک، اور متعدد کمپیوٹرز دیکھے جو اپنی جگہ سے ہٹے ہوئے تھے۔  پولیس نے بتایا کہ کے اس دوران حکام کو زیرزمین کمپیوٹرز ملے  جو کرپٹو کرنسی مائننگ آپریشن میں استعمال ہو رہے تھے  اور انھیں  غیر قانونی طور پر سکول کے برقی نظام سے منسلک کیا گیا تھا۔  اس واقعہ کی تفتیش میں امریکی کوسٹ گارڈ اور ہوم لینڈ سیکیورٹی کا محکمہ شامل تھا جنھوں نے تین ماہ تک اس معاملے کی چھان بین کی اور ڈائریکٹر  ندیم نہاس  کو اس معاملے میں ملوث قرار دیا۔  عدالتی ریکارڈ کے مطابق  کرپٹو کرنسی کی مائینگ کا آپریشن 2021 میں اپریل سے دسمبر  تک چلتا رہا تھا جس دوران ہائی سکول کے بجلی کا بل تقریبا ساڑھے سترہ ہزار ڈالر تک جا پہنچا تھا۔  بی بی سی نے اس معاملے پر کوہاسٹ پبلک سکولزسے ان کا موقف لینے  کے لیے رابطہ کیا تو انھوں نے پولیس کے بیان پر ہی اکتفا کرنے کی درخواست کی۔ تاہم  سی بی ایس نیوز کے ساتھ اپنے  ایک بیان میں انھوں نے دوران تفتیش پولیس کے ساتھ  اپنے مکمل تعاون کا یقین دلایا۔


Summary: اکثر ماہرینِ معیشت کا خیال ہے کہ اندازوں کے برعکس سنہ 2022 میں جنگ کے باوجود روسی معیشت حیران کن طور پر ٹھیک رہی لیکن کیا یہ رجحان جاری رہے گا؟

عالمی پابندیوں کے باوجود روسی معیشت معمول کے مطابق کیسے چل رہی ہے؟

ماہرینِ معیشت کے اندازوں کے برعکس سنہ 2022 میں روسی معیشت حیران کن طور پر ٹھیک رہی یوکرین میں ’خصوصی فوجی آپریشن‘ شروع کرنے کے بعد روس پر تاریخی عالمی اقتصادی پابندیوں کی نتیجے میں روسی معیشت بری طرح متاثر ہوئی، لیکن ایک سال گزر جانے کے بعد بھی روسی معیشت بڑی حد تک معمول کے مطابق چل رہی ہے۔ دنیا کے اکثر ماہرینِ معیشت کا خیال ہے کہ ان کے اندازوں کے برعکس سنہ 2022 میں روسی معیشت حیران کن طور پر ٹھیک رہی۔ روس کے ایک سابق صدارتی مشیر، سرگئی گورییوو نے حال ہی میں ’فوربز‘ میگزین کو انٹرویو دیتے ہوئے کہا کہ روس میں افراطِ زر میں اضافہ نہ ہونے کی بڑی وجہ یہ ہے کہ سنہ 2022 کے ابتدائی ماہ میں عالمی سطح پر توانائی کی قیمتوں میں اضافہ ہو گیا تھا اور روس نے اس سے فائدہ اٹھایا۔ ان کا کہنا تھا کہ سنہ 2022 میں روسی معیشت کے خراب نہ ہونے کی تین بڑی وجوہات ہیں۔ سنہ 2022 میں روسی معیشت کے تباہ نہ ہونے کی تیسری وجہ بتاتے ہوئے نتالیا زوبروچ کا کہنا تھا کہ کچھ شعبوں میں روسی حکومت نے ’نہایت دانشمندانہ فیصلے‘ کیے۔  اگرچہ یوکرین میں جنگ کے باوجود روسی معیشت ممکنہ تباہی سے بچی رہی، لیکن مغربی ممالک کی جانب سے لگائی جانے والی اقتصادی پابندیوں کے اس کی دفاعی صنعت پر کچھ براہ راست اثرات ضرور مرتب ہوئے ہیں۔ تاہم، اب بھی لگتا یہی ہے کہ عمومی طور پر روس کی دفاعی صنعت بہت زیادہ متاثر نہیں ہوئی ہے اور وہ یوکرین میں جنگ کے لیے درکار بنیادی ساز و سامان ملک میں ہی بنا رہا ہے۔  تیل و گیس کی آمدن میں کمی سے روسی معیشت بری طرح متاثر ہوئی ہے، یہاں تک کہ بجٹ میں خسارے پر قابو پانے کے لیے حکومت کو قومی بچت فنڈ کا استعمال کرنا پڑا۔  دسمبر میں وزیر خزانہ انتون سلینوف نے خبردار کر دیا تھا کہ اگرچہ سنہ 2023 میں بجٹ میں خسارے کا تخمینہ 2 فیصد لگایا گیا ہے لیکن خسارہ اس سے زیادہ ہو سکتا ہے۔ علامات سے ظاہر ہوتا ہے کہ یہ عمل پہلے ہی شروع ہو چکا ہے۔ تجزیہ کاروں کا خیال ہے کہ جوں جوں تیل و گیس کی آمدن میں کمی ہو رہی اور روس کو اپنے مالی ذخائر استعمال کرنا پڑ رہے ہیں، آنے والے دنوں میں ملک میں شدید مہنگائی ہو سکتی ہے۔  ایک یو ٹیوب چینل کو انٹریو دیتے ہوئے تیل و گیس کی صنعت کے تجزیہ کار، میخائل کروتخن کا کہنا تھا کہ ان کے خیال میں روس کو جلد ہی مہنگائی کے بحران کا سامنا کرنا پڑے گا۔ ان کے مطابق اب صورت حال اتنی خراب ہو چکی ہے کہ روس کے پاس اس ’جنگ کو جاری رکھنے کے لیے زیادہ پیسہ نہیں ہے۔‘


کیا چینی قرض ہی پاکستان کے معاشی بحران کی اصل وجہ ہے؟

وفاقی وزیر خزانہ نے چین کی جانب سے 70 کروڑ ڈالر قرض وصول ہونے کا اعلان کیا تو غالبا ان کی خوشی کی وجہ پاکستان کے کم ہوتے زرمبادلہ ذخائر میں اضافہ تھا لیکن چین اور چینی بینکوں سے حاصل کیے گئے قرضے اب پاکستان کے ذمے واجب الادا مجموعہ قرض کا ایک تہائی ہو چکے ہیں۔ موجودہ  مالی سال کے باقی مہینوں میں پاکستان کو آٹھ ارب ڈالر کے بیرونی قرضوں کی ادائیگی کرنی ہے تو اس سے زیادہ بڑا مسئلہ اگلے دو مالی سالوں میں پاکستان کے ذمے واجب الادہ 50 ارب ڈالر کا بیرونی قرضہ ہے جو ان دو سالوں میں پاکستان کو واپس کرنا ہے جن میں چین اور چینی کمرشل بینکوں کو واپس کیا جانے والا قرض بھی شامل ہے۔ موجودہ صدی کے پہلے عشرے میں پیرس کلب کے رکن ممالک کی جانب سے فراہم کیا جانے والے قرضے کا تناسب پاکستان کے ذمے واجب الادہ قرضے میں بڑا تھا تاہم گزشتہ سات سے آٹھ برسوں میں چین کی جانب سے دیا گیا قرضہ سب سے زیادہ ہے تو اس کے ساتھ چینی بینکوں کی جانب سے دیا گیا قرضہ بھی بہت زیادہ بڑھ گیا ہے۔  ماہرین معیشت کے مطابق چینی قرضے کے بڑھنے کی وجہ پاکستان چین اقتصادی راہداری (سی پیک) میں انرجی اور انفراسٹرکچر منصوبوں میں قرضے کی شکل میں چینی سرمایہ کاری ہے تو اس کے ساتھ پاکستان نے بجٹ خسارے کو پورا کرنے، کرنٹ اکاؤنٹ خسارے کو کم کرنے اور زرمبادلہ ذخائر کو بڑھانے کے لیے بھی چینی کمرشل بینکوں سے قرضہ حاصل کیا ہے۔  گزشتہ سات آٹھ برسوں میں پاکستان کے مجموعی بیرونی قرضے میں چینی قرضوں کے اضافے کے بارے میں پاکستان کے سابق وزیر خزانہ ڈاکٹر حفیظ پاشا  نے بی بی سی نیوز سے بات کرتے ہوئے بتایا کہ چین کی جانب سے دیے جانے والے قرضے تین قسم کے ہیں۔ ’ایک تو وہ چینی قرضہ ہے جو سی پیک کے منصوبوں کے لیے دیا گیا۔ دوسرا قرضہ چینی کمرشل بینکوں کی جانب سے دیا گیا اور تیسرا چین کی جانب سے پاکستان کے سٹیٹ بینک میں رکھے گئے ڈیپازٹس ہیں۔‘ اسلام آباد میں مقیم معاشی امور کے سینیئر صحافی شہباز رانا کے مطابق اگرچہ سی پیک کے مختلف منصوبوں میں چین اور اس کے کمرشل بینکوں کی جانب سے پاکستان کو قرضہ دیا گیا تھا تاہم اس وقت جو قرضے پاکستان کے لیے مسئلہ بنے ہوئے ہیں وہ چین اور اس کے کمرشل بینکوں کی جانب سے ایکسٹرنل فنانسگ، کرنٹ اکاونٹ خسارے کو کم کرنے اور زرمبادلہ ذخائر کو بڑھانے کے لیے دیے گئے تھے۔


Summary: امریکی صدر جو بائیڈن نے انڈین نژاد امریکی تاجر اجے بنگا کو عالمی بینک کی سربراہی کے لیے نامزد کیا ہے۔

امریکہ کی جانب سے ورلڈ بینک کی سربراہی کے لیے نامزد انڈین نژاد کاروباری شخصیت اجے بنگا کون ہیں؟

امریکی صدر جو بائیڈن نے انڈین نژاد امریکی اور کاروباری شخصیت اجے بنگا کو عالمی بینک کی سربراہی کے لیے نامزد کیا ہے۔ امریکی حکام نے کہا ہے کہ ان کے پاس یہ تجربہ ہے کہ وہ بینک کو نجی شعبے کے ساتھ مل کر اپنے اہداف کے حصول میں مدد کریں۔ بدھ کو، بینک نے کہا کہ اس نے تین امیدواروں کو شارٹ لسٹ کیا ہے، جن کا انٹرویو کیا جائے گا تاکہ مئی کے اوائل تک نئے لیڈر کا انتخاب کیا جا سکے۔  امریکہ، عالمی بینک کا سب سے بڑا شیئر ہولڈر ہے اور روایتی طور پر اس ادارے کی سربراہی کے لیے شخصیت کو منتخب کرتا رہا ہے۔ یہ بینک ہر سال ملکوں کو اربوں ڈالر کا قرض دیتا ہے۔  امریکہ کی وزیر خزانہ جینٹ ییلن نے کہا ہے کہ وہ عالمی بینک کو ’صحیح ایجنڈا ترتیب دے کر اچھائی کے لیے طاقت بڑھانے والے‘ ادارے کے طور پر کام کرتے دیکھنا چاہتی ہیں۔ انھوں نے کہا کہ اجے بنگا حکومتوں، کمپنیوں اور غیر منافع بخش اداروں کے درمیان شراکت داری قائم کرنے کے اپنے ٹریک ریکارڈ کی وجہ سے اس ذمہ داری کو سنبھالنے کے لیے ’منفرد‘ طور پر قابلیت رکھتے ہیں۔ انھوں نے وائٹ ہاؤس کے ساتھ پارٹنرشپ فار سینٹرل امریکہ کے شریک چیئرپرسن کے طور پر بھی کام کیا، جس کا مقصد علاقے میں نجی شعبے کی سرمایہ کاری کو بڑھانا ہے۔ سینٹر فار گلوبل ڈویلپمنٹ کی ایگزیکٹو نائب صدر، امینڈا گلاس مین نے کہا ہے کہ اجے بنگا کے برسوں تک  کاروباری دنیا میں رہنے کی وجہ سے بینک کے حوالے سے کانگریس میں اعتماد پیدا کرنے میں مدد مل سکتی ہے، بشمول ریپبلکنز کے جو اکثر بین الاقوامی تنظیموں پر تنقید کرتے رہتے ہیں۔ جو بھی بینک کا اگلا لیڈر بنے گا اسے کم آمدنی والے ممالک کی فوری مالی ضروریات کو متوازن کرنے کی کوشش کرنے کے چیلنج کا سامنا کرنا پڑے گا، جن میں سے بہت سے قرضوں کے بحران کا سامنا کر رہے ہیں جبکہ موسمیاتی تبدیلی، عالمی تنازعات اور وبائی امراض جیسے مسائل سے نمٹنے کی کوشش کر رہے ہیں۔  گلاس مین کہتی ہیں کہ ’عالمی بینک کی حکمت عملی کے اگلے مرحلے پر بہت کچھ منحصرہے۔ یہ ایک ایسا لمحہ ہے جب ورلڈ بینک یا تو واقعی متعلقہ ہونے کے لیے قدم بڑھا سکتا ہے یا غیر اہم ہو سکتا ہے۔‘  اگر اجے بنگا کے نام کی توثیق کر دی جاتی ہے تو وہ ڈیوڈ مالپاس کی جگہ لیں گے، جنھیں سابق امریکی صدر ڈونلڈ ٹرمپ نے نامزد کیا تھا۔ ماحولیاتی تحفط کے کارکنوں کی جانب سے انھیں تنقید کا نشانہ بنایا گیا تھا کہ وہ ماحولیاتی تبدیلیوں سے نمٹنے کے لیے بینک کے وسائل کو بروقت استمعال کرنے سے قاصر رہے۔


Summary: پاکستان کی حکومت نے آئی ایم ایف سے مزاکرات کے بعد جہاں ایک جانب 170 ارب روپے کے نئے ٹیکس لگانے کا وعدہ کیا تو وہیں سگریٹ پر فیڈرل ایکسائز ڈیوٹی کو راتوں رات بڑھا دیا جس کے بعد پاکستان میں سگریٹ برینڈز کی قیمتوں میں تقریبا دو گنا اضافہ ہوا۔

پاکستان میں سگریٹ کی قیمتوں میں اضافہ: صرف مالی فائدہ یا سگریٹ نوشی کے رجحان میں کمی بھی ممکن؟

واضح رہے کہ پاکستان کی حکومت نے آئی ایم ایف سے مذاکرات کے بعد جہاں ایک جانب 170 ارب روپے کے نئے ٹیکس لگانے کا وعدہ کیا تو وہیں سگریٹ پر فیڈرل ایکسائز ڈیوٹی کو بڑھا دیا جس کے بعد پاکستان میں سگریٹ برینڈز کی قیمتوں میں تقریبا دو گنا اضافہ ہوا ہے۔ اس پیش رفت کے بعد سوشل میڈیا پر طرح طرح کے تبصرے اور میمز سامنے آئے۔ کسی نے سگریٹ کا برینڈ بدلنے کا مشورہ دیا تو کسی نے سگریٹ پینے کے اوقات کار مخصوص کرنے کا، وہیں ایسے بھی لوگ ہیں جو سمجھتے ہیں کہ سگریٹ مہنگے ہونے سے اب ملک میں تمباکو نوشی کا مضر صحت رجحان کم ہونے میں مدد ملے گی۔ پاکستان ٹوبیکو کمپنی کے ترجمان مدیح پاشا کے مطابق ملک میں سالانہ تقریبا 82 ارب سگریٹ سٹِکس فروخت ہوتی ہیں جس سے حکومت کو سیلز ٹیکس اور فیڈرل ایکسائز ڈیوٹی کی مد میں سالانہ 148 ارب روپے سے زیادہ آمدن ہوتی ہے۔ واضح رہے کہ پاکستان ٹوبیکو کمپنی کی جانب سے قیمتوں میں اضافہ کیا جا چکا ہے تاہم فلپ مورس نے ابھی تک نئی قیمتوں کا اعلان نہیں کیا۔ فلپ مورس کمپنی کی جانب سے بھی ایک اعلامیہ جاری کیا گیا جس میں کہا گیا ہے کہ 2019 سے 2021 تک فیڈرل ایکسائز ڈیوٹی میں 26 فیصد اضافہ کیا گیا جبکہ حالیہ مالی سال میں پہلے ہی ایف ای ڈی 25 فیصد تک بڑھائی جا چکی تھی جس کے بعد مجموعی طور پر ایف ای ڈی میں 150 فیصد اضافہ کیا گیا جو صارفین کے لیے قیمتوں میں 250 فیصد اضافے کی وجہ بنے گا۔ پاکستان کی تمباکو انڈسٹری سے منسلک ایک اہم عہدیدار نے نام ظاہر نہ کرنے کی شرط پر بی بی سی کو بتایا کہ ’اس حکومتی قیمت کے باوجود پاکستان میں ایسے برانڈز اب بھی فروخت ہو رہے ہیں جو 40-50 روپے میں دستیاب ہوتے ہیں۔‘ پاکستان ٹوبیکو کمپنی کے ترجمان مدیح پاشا کا کہنا ہے کہ سگریٹ کی غیر قانونی فروخت سے حکومت کو تقریبا 77 ارب روپے کا سالانہ نقصان ہوتا ہے۔ تاہم صحافی شہباز رانا نے بی بی سی سے بات کرتے ہوئے کہا کہ ’اس بار جب حکومت اور آئی ایم ایف کے درمیان مذاکرات ہوئے تو آئی ایم ایف کا یہ مطالبہ تھا کہ ایسے ٹیکس لگائے جائیں، جو دور رس نتائج دے سکیں اور جن کو عدالت میں چیلنج نہ کیا جا سکے۔‘ اس مد میں، شہباز رانا، کے مطابق ’آئی ایم ایف کا خیال یہ تھا کہ پاکستان میں سگریٹ پر دنیا کے حساب سے ٹیکس کافی کم ہے۔‘ یاد رہے کہ عالمی ادارہ صحت کے مطابق ’شواہد سے معلوم ہوتا ہے کہ تمباکو پر ایکسائز ٹیکس اور اس کی قیمتوں میں واضح اضافہ اس کے استمعال کو روکنے کا سب سے زیادہ مؤثر اور قابل عمل طریقہ ہے۔‘


ملک دیوالیہ کیسے ہوتا ہے اور اس کے منفی اثرات کیا ہوتے ہیں؟

ایسے میں ملک کے وزیر دفاع کی جانب سے ملک کے دیوالیہ ہو جانے کا بیان آنے پر لوگ یہ سوال کرتے دکھائی دے رہے ہیں کہ آخر ملک کا  دیوالیہ ہونا کس کو کہتے ہیں اور اس اصطلاح کو درحقیقت کب استعمال کیا جاتا ہے۔   پاکستان کے دیوالیہ ہونے کے وزیر دفاع کے بیان پر جب بی بی سی نے سوال کیا تو  ڈاکٹرعابد قیوم سلہری نے اس کو بین الاقوامی مروجہ قوانین کی زبان میں سمجھاتے ہوئے کہا کہ ’پاکستان ابھی دیوالیہ نہیں ہوا۔‘  کسی ملک کے دیوالیے ہونے کے بارے میں ماہرین معیشت کا کہنا ہے کہ ایک ملک جب اپنے بیرونی قرضے کی قسطیں اور اس پر سود کی ادائیگی سے قاصر ہو تو اس ملک کو دیوالیہ قرار دیے دیا جاتا ہے۔ انھوں نے بتایا کہ ایک ملک اس قرضے کی واپسی کے لیے عالمی مالیاتی اداروں اور دوسرے ممالک کے ساتھ معاہدہ کرتا ہے کہ قرضہ اور اس پر سود کی ادائیگی ایک خاص وقت اور مدت میں کی جائے گی تاہم جب کوئی ملک اس سلسلے میں قرضے کی قسط اور اس پر سود کی ادائیگی میں ناکام ہو جائے تو یہ ملک دیوالیہ ہو جاتا ہے۔ انھوں نے کہا کہ ’جاری کھاتوں کا خسارہ اس لیے بڑھتا ہے کہ ملک میں درآمدات (امپورٹ) زیادہ ہوتی ہیں ا ور اس کے مقابلے میں برآمدات (ایکسپورٹ) اس رفتار سے نہیں بڑھ پاتیں کہ درآمدات پر بیرون ملک جانے والے ڈالر برآمدات کی صورت میں واپس آئیں اور اس کا دباؤ زرمبادلہ کے ذخائر پر پڑتا ہے کیونکہ وہاں سے درآمدات کے لیے ادائیگی کرنی پڑتی ہے۔ اس ادائیگی کی وجہ سے بیرونی قرضے کی قسط اور اس پر سود کی واپسی مشکل ہو جاتی ہے کیونکہ بیرونی قرضے کی ادائیگی بھی ڈالر میں کرنی ہوتی ہے۔‘ ڈاکٹر امجد راشد نے بتایا کہ ’جب کوئی ملک دیوالیہ ہونے کے قریب ہوتا ہے تو اس کی جانب سے بین الاقوامی مارکیٹ میں قرضے لینے کے لیے جاری کیے جانے والے بانڈذ بھی زیادہ شرح سود پر لیے جاتے ہیں یعنی ملک کو ان بانڈذ میں انویسٹ کرنے والوں کو زیادہ منافع دینا پڑتا ہے اور بین الاقوامی کریڈٹ ریٹنگ ایجنسیوں کی جانب سے اس ملک کی ریٹنگ کم کر دی جاتی ہے۔‘ ڈاکٹر پاشا نے کہا کہ ’دیوالیہ ہونے کی صورت میں کرنسی کی قدر روازنہ کی بنیادوں پر بہت تیزی سے گرنا شروع ہو جاتی ہے جیسا کہ وینزویلا میں ہوا کہ جب یہ ملک دیوالیہ ہوا تو اس کی کرنسی اس قدر بے وقعت ہو گئی تھی کہ یہ سڑکوں پر بکھری رہتی تھی اور لوگ اس پر چلا کرتے تھے۔‘


Summary: جب معاہدہ ہوا تو حالات ایسے نہیں تھے جو اب ہیں۔ خاص طور پر بین الاقوامی منڈی میں ایندھن کی قیمت آسمان کو نہیں چھو رہی تھی۔ اس لیے کوئی ایسا منصوبہ نہیں بنایا گیا تھا کہ کسی خاص صورت حال میں ایندھن کی قیمت کیسی ہو گی۔

اڈانی گروپ سے بجلی خریدنا بنگلہ دیش کے لیے پھندا بن سکتا ہے؟

لیکن مسئلہ یہ ہے کہ جب معاہدہ ہوا تو حالات ایسے نہیں تھے جو اب ہیں۔ خاص طور پر بین الاقوامی منڈی میں ایندھن کی قیمت آسمان کو نہیں چھو رہی تھی۔ اس لیے کوئی ایسا منصوبہ نہیں بنایا گیا تھا کہ کسی خاص صورت حال میں ایندھن کی قیمت کیا ہو گی۔ ایندھن کی قیمت کا تعین عام طور پر نیو کیسل انڈیکس کی بنیاد پر کیا جاتا ہے۔ توانائی کے تجزیہ کاروں کا کہنا ہے کہ عام حالات میں اس سے کوئی مسئلہ نہیں ہوتا۔ لیکن موجودہ حالات میں، چونکہ اس انڈیکس سے کسی ایندھن کی قیمت کو سمجھنا مشکل ہے، اس لیے یہ بنگلہ دیش کے لیے فائدہ مند نہیں ہے۔ ڈاکٹر اعجاز حسین کا کہنا ہے کہ ’موجودہ حالات میں اگر اڈانی گروپ بنگلہ دیش پر یہ قیمت عائد کرتا ہے تو بنگلہ دیش کے لیے یہ مناسب ہوگا کہ وہ بجلی خریدنے کے بجائے ایندھن کی قیمت کم ہونے کا انتظار کرے۔‘  سنہ 2017  میں بنگلہ دیش الیکٹریسٹی ڈویلپمنٹ بورڈ (PDB) کے اڈانی پاور کے ساتھ کیے گئے 25 سالہ معاہدے میں کہا گیا تھا کہ ایندھن کی درآمد اور نقل و حمل کے اخراجات خریدار ملک (بنگلہ دیش) برداشت کرے گا۔ یہ قیمت اس وقت کے مارکیٹ ریٹ کے مطابق طے کی جائے گی۔ یہ بین الاقوامی مارکیٹ کی قیمت کے مقابلے میں بہت زیادہ ہے۔ بین الاقوامی منڈی میں کوئلے کی قیمت فی ٹن 250 امریکی ڈالر کے لگ بھگ ہے۔ اس وجہ سے کوئلے کی قیمت پر نظر ثانی کا مطالبہ کیا جا رہا ہے۔ اس میں کہا گیا کہ کوئلے کی جو قیمت طے کی گئی ہے وہ ملک کے پائرہ پاور سٹیشن سے تقریباً 45 فیصد زیادہ ہے۔ اس لیے اڈانی گروپ سے بجلی خریدنے کی صورت میں اس کی قیمت انڈیا سے درآمد کی جانے والی بجلی سے تین گنا زیادہ ہوگی۔ اس رپورٹ میں کہا گیا کہ انڈیا سے بجلی کی درآمد پر تقریباً سات روپے فی یونٹ لاگت آتی ہے اور اڈانی گروپ سے خریدنے کی صورت میں اس کی قیمت تقریباً اٹھارہ روپے فی یونٹ ہوگی۔ اس کے ساتھ ساتھ اڈانی کی بجلی کے لیے تقریباً چار ہزار کروڑ روپے ہر سال کیپیسٹی چارج کے طور پر ادا کرنے ہوں گے۔ لیکن اس سے پہلے یہ ڈیڈ لائن پہلے مارچ کے پہلے ہفتے اور پھر مارچ کے وسط میں طے کی گئی تھی۔ پانچ  فروری کو ایندھن اور معدنی وسائل کے وزیر مملکت نصر الحامد نے کہا تھا کہ مارچ کے پہلے ہفتے میں 750 میگاواٹ بجلی آنا شروع ہو جائے گی۔ لیکن اڈانی گروپ کی طرف سے بجلی سپلائی شروع کرنے کی ڈیڈ لائن کو کئی بار ٹالنے کی وجہ سے اب اس بیان پر بھی شکوک پیدا ہو گئے ہیں کہ مارچ کے آخر تک بجلی کی سپلائی شروع ہو سکے گی۔


پاکستان میں مہنگائی میں اضافہ کیوں ہو رہا ہے اور اس میں کمی کب ہو گی؟

پاکستان اس وقت شدید مہنگائی کی لپیٹ میں ہے اور بدھ کو منی بجٹ پیش کیے جانے کے کچھ دیر بعد پیٹرول و ڈیزل کی قیمتوں میں بھی اضافہ ہوا ہے جس کی وجہ سے اب مہنگائی کی ایک نئی لہر یقینی ہے۔
 دیگر اعداد و شمار کے علاوہ مہنگائی کا تعین بھی پاکستان بیورو آف سٹیٹسٹکس یعنی قومی ادارہ شماریت کے ذمے ہے اور اس کے لیے یہ کنزیومر پرائس انڈیکس کے طریقہ کار کا استعمال کرتا ہے۔
 اس کے لیے بنیادی ضروریات اور خوراک کی کئی چیزوں کی ایک تصوراتی باسکٹ یا ٹوکری بنائی جاتی ہے اور پھر دیکھا جاتا ہے کہ پہلے ایک ہفتے، ماہ یا سال میں اس ٹوکری کو خریدنے کے لیے کتنے پیسوں کی ضرورت تھی اور اب کتنے کی ضرورت ہے۔
 تاہم چند ماہرین کے مطابق کچھ چیزوں کی قیمتوں میں اضافہ اس ڈیٹا سے کہیں زیادہ بھی ہو سکتا ہے اور یہ ہمیشہ مہنگائی کی درست عکاسی نہیں کرتا۔ لیکن فی الوقت پاکستان میں مہنگائی دیگر ممالک کی طرح اسی طریقے کے ذریعے جانچی جاتی ہے۔
 اس کے علاوہ اُنھوں نے کہا کہ ’یوکرین میں امریکہ کی پراکسی جنگ، چین اور امریکہ کے تنازعے میں اضافے سمیت دیگر جیوپولیٹیکل معاملات کا بھی اثر مہنگائی پر پڑ رہا ہے جو سب سے زیادہ ایندھن اور خوراک کی قیمتوں میں اضافے کی صورت میں نظر آ رہا ہے۔‘
 اس کے علاوہ ڈالر کی بڑھتی قیمت کی وجہ سے بھی جو چیز پہلے کم پیسوں میں پاکستان پہنچ رہی تھی اب اس کے لیے کہیں زیادہ پیسے ادا کرنے پڑ رہے ہیں۔
 کسی بھی ملک کا مرکزی بینک (پاکستان کے کیس میں سٹیٹ بینک آف پاکستان) مہنگائی کو کنٹرول کرنے کے لیے شرحِ سود میں اضافہ کرتا ہے جس کی وجہ سے معیشت کچھ حد تک سست ہو جاتی ہے اور چیزوں کی قیمتیں نیچے آنے لگتی ہیں۔
 اس کی ایک وجہ تو یہ ہے کہ عالمی سطح پر ان چیزوں کی قیمتیں بڑھ رہی ہیں جو پاکستان خریدتا ہے اور انھیں خریدنے کے لیے درکار ڈالرز بھی مہنگے ہو رہے ہیں۔
 مختلف اقتصادی ماہرین کا بھی یہی کہنا ہے کہ طلب میں کمی اگر صرف قیمتوں کی وجہ سے ہو تو ان کے واپس بڑھنے کا امکان رہتا ہے جب تک کہ لوگ مستقل طور پر ان کے متبادل پر نہ منتقل ہو جائیں۔
 جب ہم نے یہ سوال ڈاکٹر عائشہ خان کے سامنے رکھا تو اُنھوں نے کہا کہ اگر بنیادی مسائل کو حل کیے بغیر لوگوں کی تنخواہیں بڑھ گئیں تو اس سے مہنگائی کا ایک نہ ختم ہونے والا چکر شروع ہو جائے گا۔
 اُنھوں نے کہا کہ ’اس وقت اجرتیں اور تنخواہیں بالکل بھی مہنگائی کے حساب سے نہیں بڑھ رہیں کیونکہ جب مہنگائی 30 فیصد کی شرح کو چھو رہی ہو تو ایسا کرنا ناممکن ہے۔‘


Summary: اشیائے ضروریہ کی قیمتوں پر ٹیکس اور اضافے کے بعد یہ سوال پیدا ہوتا ہے کہ آئی ایم ایف کیوں چاہتا ہے کہ پاکستان میں ہر چیز عوام کے لیے مہنگی ہو؟

آئی ایم ایف پاکستان میں پیٹرول، گیس اور بجلی کی قیمتوں میں اضافہ کیوں چاہتا ہے؟

پیٹرول، گیس اور دیگر اشیائے ضروریہ کی قیمتوں پر ٹیکس اور اضافے کے بعد یہ سوال پیدا ہوتا ہے کہ آئی ایم ایف کیوں چاہتا ہے کہ پاکستان میں ہر چیز خصوصاً پیٹرول، بجلی، گیس وغیرہ عوام کے لیے مہنگی ہو؟
 ثنا توفیق کا کہنا تھا کہ آئی ایم ایف پاکستان سے کہتا ہے کہ آپ اپنی کرنسی کو فری فلوٹ پر رکھیں اور مصنوعی طور پر اس کو مت روکیں تو اس سے آپ کے روپے کی قدر میں کمی ہوتی ہے۔ اور درآمدات کی صورت میں آپ مہنگی چیزیں درآمد کرتے ہیں اور اس کا اثر بھی صارف پر پڑتا ہے۔
 صحافی و ماہر اقتصادی امور شہباز رانا کا کہنا ہے کہ آئی ایم ایف کا پاکستان سے مطالبہ ہے کہ آپ صارفین سے کسی بھی چیز یعنی، گیس، بجلی و پیٹرول کی اصل قیمت وصول کریں۔ دنیا بھر میں ایسا ہی ہوتا ہے تاہم ان کا کہنا تھا کہ جہاں ہم آئی ایم ایف کو مورد الزام ٹھہرا سکتے ہیں وہ یہ ہے کہ جس قسم کے ٹیکسز ابھی ضمنی مالیاتی بل میں لگائے گئے ہیں آئی ایم ایف کو یہ قبول نہیں کرنے چاہیے تھے۔
 یہاں یہ سوال بھی ذہن میں جنم لیتا ہے کہ اگر آئی ایم ایف پاکستان کے معاشی معاملات پر اتنا اثر رسوخ رکھتا ہے تو پاکستان کو قرض دینے میں تاخیر کیوں کر رہا ہے؟ ثنا توفیق کے مطابق آئی ایم ایف پاکستان کو قرض کی قسط جاری کرنے سے اس لیے ہچکچا رہا ہے کیونکہ گذشتہ برس ستمبر میں ساتویں اور آٹھویں جائزہ اجلاس کے بعد آئی ایم ایف نے پاکستان کو معیشت کے حوالے سے چند اقدامات اٹھانے کے لیے کہا تھا جن میں گیس، بجلی پیٹرول سمیت دیگر چند سبسڈیز ختم کرنا شامل تھا لیکن حکومت نے اس اقدامات میں تاخیر کی ملکی خزانہ کے ذخائر تین ارب سے بھی نیچے آ گئے۔
 ان کا کہنا تھا کہ اب آئی ایم ایف کا مطالبہ ہے کہ پہلے آپ (پاکستان) یہ اقدامات اٹھائیں، غیر ضروری سبسڈیز کو ختم کریں اور اپنے خسارے کو کم کریں تو ہم آپ کے ساتھ مذاکرات کا سلسلہ آگے بڑھا سکتے ہیں اور امید ہے کہ حکومت کی جانب سے اٹھائے گئے حالیہ اقدامات جو یقیناً بہت سخت ہیں، سے آئی ایم ایف کا اعتماد بحال ہو گا اور مارچ میں پاکستان کو قسط جاری ہو سکتی ہے۔

 اس سوال کے جواب میں ثنا توفیق کا کہنا تھا کہ آئی ایم ایف کو کسی بھی ملک کے غریب اور کم آمدنی والے طبقے کی فکر ہوتی ہے اور وہ ان کے سماجی تحفظ کے لیے اقدامات کے سلسلے میں کہتا ہے کہ حکومت اپنے اخراجات کم کرے لیکن ان کی سوشل پروٹیکشن پر خرچ کرے۔


Summary: آئی ایم ایف کی کڑی شرائط پوری کرنے اور بجٹ خسارہ کم کرنے کے لیے منی بجٹ سے مختلف شعبوں میں ٹیکس کی شرح کو بڑھانے کی تجویز دی گئی ہے۔ ماہرین کے مطابق جن بنیادی ضرورت کی اشیا کو اضافی سیلز ٹیکس سے مستثنیٰ قرار دیا گیا ہے، جیسے گندم اور گوشت، وہ تو ویسے بھی کھلی فروخت ہوتی ہیں۔

منی بجٹ کے واضح اور پوشیدہ ٹیکسوں سے عام آدمی کیسے متاثر ہو گا؟

آئی ایم ایف کی کڑی شرائط پوری کرنے اور بجٹ خسارہ کم کرنے کے لیے منی بجٹ سے مختلف شعبوں میں ٹیکس کی شرح کو بڑھانے کی تجویز دی گئی ہے۔
 اس اضافی ریونیو کے لیے سب سے نمایاں سیلز ٹیکس (جی ایس ٹی) کی شرح کو سترہ سے اٹھارہ فیصد کرنے کا اقدام ہے جس کا اطلاق تمام شعبوں پر ہو گا جبکہ لگژری اشیا پر سیلز ٹیکس کی شرح کو سترہ سے بڑھا کر پچیس فیصد کر دیا گیا ہے۔
 وفاقی حکومت کے مطابق دودھ، دالوں، گندم، چاول اور گوشت کو سیلز ٹیکس کی شرح میں ہونے والے اضافے سے مستثنیٰ قرار دیا گیا ہے۔
 معاشی ماہرین کے مطابق سیلز ٹیکس کی شرح میں ہونے والا اضافہ دراصل مہنگائی کی شرح میں اضافے کا سبب بنے گا کیونکہ سیلز ٹیکس کھپت، یعنی اشیا کے استعمال، پر لگتا ہے اور اس اضافے سے چیزوں کی قیمتوں میں اضافہ ہوگا جس کی قیمت ایک عام صارف کو ادا کرنا پڑے گی۔
 اسی طرح ملک کے اندر تیار ہونے والے اشیا کی فروخت پر بھی سیلز ٹیکس کی شرح  بڑھا دی گئی ہے جس کا مطلب ہے کہ جب وہ چیز صارف خریدے گا تو اسے اضافی قیمت ادا کرنا پڑے گی۔
 انھوں نے کہا کہ جن چیزوں کو مستنثیٰ قرار دیا گیا ہے وہ تو ویسے ہی کھلی فروخت ہوتی ہیں، اس لیے حکومت کی جانب سے یہ دعویٰ کرنا کہ عام آدمی کے استعمال کی چیزوں کو اس میں سے چھوٹ دی گئی ہے، صحیح نہیں۔
 معاشی امور کی ماہر ثنا توفیق نے بھی یہی کہا کہ حکومت کی جانب سے جن چیزوں کو اضافی سیلز ٹیکس سے مستثنیٰ قرار دیا گیا ہے، وہ تو کھلی صورت میں فروخت ہوتی ہیں تاہم بہت ساری ایسی چیزیں ہیں جو عام استعمال کی چیزیں ہیں اور ان پر اضافی سیلز ٹیکس صارفین کو ادا کرنا پڑے گا۔  کراچی چمبر آف کامرس اینڈ انڈسٹری کے سینئیر نائب صدر توصیف احمد نے کہا کہ سیلز ٹیکس ہر شعبے میں بڑھا دیا گیا ہے۔ ’اس کا مطلب ہے کہ صنعت میں استعمال ہونے والا خام مال بھی اس کی زد میں ہو گا اور وہ انڈسٹری کی پیداواری لاگت کو بڑھا ئے گا جو لازمی طور پر صارفین سے وصول کی جائے گی۔‘
 انھوں نے کہا کہ ’پاکستان میں کاروبار پر کوئی نگرانی تو ہے نہیں کہ وہ قیمتوں کا تعین کر سکے۔ ایک جانب اضافی سیلز ٹیکس صارفین کے لیے چیزوں کو مہنگی کرے گا تو دوسری جانب کاروباری افراد اور دکاندار اپنے حساب سے چیزوں کو بیچیں گے۔‘
 تو مہنگائی کا یہ سلسلہ کب تھمے گا؟ اس پر وہ کہتے ہیں کہ جب تک آئی ایم ایف پروگرام میں پاکستان موجود ہے تو مہنگائی کی شرح بڑھتی رہے گی کیونکہ یہ پروگرام اس طرح ڈیزائن کیے جاتے ہیں کہ جن میں ملکوں کو جکڑ کر وہاں کی عوام پر مہنگائی کا اضافی بوجھ ڈالا جائے۔


اسحاق ڈار نے منی بجٹ پیش کر دیا: ’روز روز ٹیکس لگانے کی بجائے ایک دفعہ عوام پر ایٹم بم کیوں نہیں گرا دیتے‘

وفاقی وزیرِ خزانہ اسحاق ڈار جب بدھ کو قومی اسمبلی کے اجلاس میں منی بجٹ پیش کرتے ہوئے
عوام پر مزید ٹیکس لگانے کی بات کر رہے تھے تو ایوان میں موجود ’اپوزیشن‘ ایسے خاموش ہو کر بیٹھی تھی جیسے منی بجٹ حکومت نہیں بلکہ اپوزیشن کا کوئی رکن پیش کر ر ہا ہو۔
 وزیر خزانہ کی تقریر کے دوران نہ کوئی شور شرابا ہوا نہ کوئی ڈیسک بجایا گیا اور نہ ہی کسی رکن نے ایجنڈے کی کاپیاں پھاڑ کر سپیکر قومی اسمبلی اور نہ ہی وزیر خزانہ کی طرف پھینکیں اور نہ ہی اجلاس کی کارروائی کا بائیکاٹ کیا گیا۔ وفاقی وزیر خزانہ اسحاق ڈار نے منی بجٹ  پیش کرتے ہوئے اس کو لانے کی تمام تر ذمہ داری سابق حکمراں جماعت پاکستان تحریک انصاف پر عائد کر دی اور کہا کہ انھوں نے جو آئی ایم ایف سے معاہدہ کیا تھا موجودہ حکومت اس معاہدے کا پاس کر رہی ہے اس لیے آئی ایم ایف سے مزید قرضہ لینے کے لیے منی بجٹ لانا ضروری تھا۔
 وزیر خزانہ کی تقریر کے دوران کوئی شور شرابہ تو نہ ہوا تاہم قومی اسمبلی کے اجلاس سے پہلے حکمراں اتحاد کی سب سے بڑی جماعت پاکستان مسلم لیگ ن کی طرف سے یہ بیان جاری ہوا کہ ان کی جماعت سے تعلق رکھنے والے وفاقی وزرا اور وزرائے مملکت تنخواہ اور مراعات نہیں لیں گے تاکہ لوگوں میں یہ رائے قائم کروائی جا سکے کہ مہنگائی کی وجہ سے وہ بھی متاثر ہوئے ہیں۔
 وزیر خزانہ قومی اسمبلی میں اپنی تقریر ختم کر کے مشکل سے ہی اپنی سیٹ پر بیٹھے ہوں گے کہ اُنھیں بتایا گیا کہ اگلے ہال میں سینیٹ کا اجلاس ہو رہا ہے اور اجلاس کے ایجنڈے پر منی بل پیش کرنا بھی ہے۔  عمومی طور پر بجٹ پر بحث کا آغاز  قومی اسمبلی میں قائد حزب اختلاف کرتے ہیں لیکن ان کی جگہ پبلک اکاؤنٹس کمیٹی کے چیئرمین نور عالم حان نے بحث کا آغاز کیا اور وفاقی حکومت کو تنقید کا نشانہ بناتے ہوئے کہا کہ ’ان لوگوں کو غریب عوام صرف اس وقت یاد آتے ہیں جب ان سے ووٹ لینا ہو۔‘  سائرہ بانو کو ایوان میں بات کرنے کا موقع تو نہیں ملا البتہ انھوں نے ایوان سے باہر آکر میڈیا سے بات کرتے ہوئے اپنے دل کی بھڑاس نکالی۔  چیئرمین سینیٹ نے اجلاس کے ایجنڈے میں موجود آئیٹم کی نشاندہی کی تو سینیٹ میں قائد حزب اختلاف وسیم سجاد نے نکتہ اعتراض پر بات کرنا چاہی تو چیئرمین نے اس کی اجازت نہیں دی جس پر حزب مخالف کے سینیٹرز نے ایوان کے اندر نعرے بازی اور ڈیسک بجانا شروع کر دیے۔ مالیاتی بل کی منظوری قومی اسمبلی میں ہوتی ہے اور سینیٹ سے اس بل میں کوئی تجاویز دی جاتی ہیں تو اس کو منظور کر نا یا مسترد کرنے کا اختیار قومی اسمبلی کے پاس ہے۔


Summary: لاہور میں کینیڈین کافی شاپ کے باہر قطار تو راشن کی دکانوں کے باہر مایوس چہرے۔۔۔ یہ مناظر دیکھ کر بعض افراد یہ پوچھ رہے ہیں کہ کہیں ایسا تو نہیں کہ پاکستان میں ’مڈل کلاس‘ سکڑ رہی ہے یعنی ایسے لوگوں کی تعداد میں اضافہ ہو رہا ہے جو غربت کی لکیر سے نیچے زندگی بسر کر رہے ہیں۔

پاکستان میں دو قطاروں کی کہانی: کیا پاکستان میں ’مڈل کلاس‘ سکڑ رہی ہے؟

پاکستان میں ان دنوں دو قطاریں توجہ حاصل کر رہی ہیں۔
ایک طرف صوبہ پنجاب کے شہر لاہور میں گذشتہ ہفتے کھُلنے والی کینیڈین کافی شاپ ٹِم ہارٹنز کے باہر لگی لائن جس میں لوگ بڑے حوصلے سے پیسے تھامے اپنی باری کے منتظر ہیں۔
 دوسری طرف وہ قطاریں جہاں مایوس چہروں کے ساتھ لوگ آٹا اور بنیادی راشن کا سامان لینے کے لیے سستے راشن ڈپو اور سٹورز کے باہر کھڑے ہیں۔ یہ قطاریں کئی کئی جگہ پر دیکھی جا سکتی ہیں اور مقامی ذرائع ابلاغ میں کئی روز سے ان کی تصاویر سامنے آ رہی ہیں۔
 بعض لوگوں کے خیال میں یہ دونوں تصاویر پاکستان میں معاشی اعتبار سے دو انتہائی طبقوں یعنی ’انتہائی امیر‘ اور ’انتہائی غریب‘ کی نمائندگی کر رہی ہیں۔
 اگر مڈل کلاس کا حجم بڑا ہو گا تو یہ ظاہر کرے گا کہ خطِ غربت سے نیچے رہنے والے لوگوں کی تعداد کم ہو رہی ہے یعنی وہ لوگ ’مڈل کلاس‘ میں داخل ہو رہے ہیں۔
 پاکستان میں راشن کی دکانوں کے باہر حالیہ مناظر کو دیکھنے والے بعض افراد یہ سوال بھی پوچھ رہے ہیں کہ کہیں ایسا تو نہیں کہ پاکستان میں ’مڈل کلاس‘ سکڑ رہی ہے یعنی ایسے لوگوں کی تعداد میں اضافہ ہو رہا ہے جو غربت کی لکیر سے نیچے زندگی بسر کر رہے ہیں۔
 ان کا کہنا ہے کہ ’حکومت نے حالات پر قابو پانے کے لیے درآمدات پر پابندیاں لگائیں اس کی وجہ سے ملک میں صنعت کاری رُک گئی اور دوسری طرف زر مبادلہ کے ذخائر مسلسل کم ہو رہے ہیں۔ اس لیے پاکستان میں معاشی نمو (اقتصادی ترقی) کی شرح انتہائی کم رہی ہے اور مزید کم ہو گی۔‘
 ان کے خیال میں اس کا ایک نقصان یہ بھی ہو گا کہ پیسے بچانے والے افراد کی تعداد کم ہو جائے گی۔ عام طور پر اپر کلاس سرمایہ کاری پیدا کرتی ہے جبکہ بینکوں کے اندر پیسے جمع کر کے بچت مڈل کلاس ہی سے آتی ہے، وہ بھی ختم ہو جائے گی۔‘
 ڈاکٹر ساجد امین سمجھتے ہیں کہ اگر پاکستان میں مڈل کلاس کے سکڑنے کا رجحان جاری رہا اور پاکستان کی معیشت بہتر نہ ہوئی تو وہ وقت زیادہ دور نہیں جب پاکستان میں مڈل کلاس ختم ہو جائے گی۔
 ڈاکڑ حفیظ پاشا سمجھتے ہیں کہ جب تک پاکستان کے زرِ مبادلہ کے ذخائر ڈبل ڈجٹ میں نہیں جاتے یعنی دس یا اس سے زیادہ بلین ڈالر کی سطح تک نہیں جاتے تو بہتری کے امکانات بہت کم ہیں۔
 ’اگر اندازہ لگانا ہو تو یہاں سے لگایا جا سکتا ہے کہ پاکستان کو جو سود قرضوں پر ادا کرنا ہے ہر سال وہ پانچ ہزار ارب روپے ہے۔ اس کے مقابلے میں جو حکومت کی سب سے بڑی ریلیف سکیم یعنی بینظیر انکم سپورٹ پروگرام ہے اس کا کل حجم 360 ارب روپے بنتا ہے۔‘


وہ ملک جس کی کرنسی ردی اور جہاں ہر 15 گھنٹے بعد قیمتیں دگنی ہو جاتی تھیں

جیسا کہ اب بہت سے لوگ دنیا کے مختلف حصوں میں افراط زر کے بارے میں فکر مند ہیں ایسے میں یہ پوچھنا مناسب ہوگا کہ تاریخ کی بدترین افراط زر کی وجہ کیا تھی اور اس سے کیا سبق ملا۔
 اور اس میں مزید اضافہ ہوتا گیا جب 11جولائی 1946 کو ہنگری کے قومی بینک نے ایک ہزار کھرب کا نوٹ جاری کیا تو یہ دنیا کی تاریخ میں جاری ہونے والا سب سے بڑا نوٹ تھا۔
 ٹومکا کہتے ہیں کہ ’ اس کے علاوہ، دنیا میں افراط زر کی تاریخ میں پہلی مرتبہ کمپنیوں کو خوراک کی ایک خاص مقدار اور معیار فراہم کرنا پڑا، جس کا تعین کارکنوں اور ان کے خاندان کے افراد کی ہفتہ وار کیلوری کی ضروریات سے کیا جاتا۔‘
 وہ کہتے ہیں کہ ’اسی طرح دیہی علاقوں میں رہنے والے وہ لوگ جو اناج پیدا کرتے تھے ان کی مالی حالت بھی بہتر تھی لہذا شہریوں اور قصبوں میں رہنے والے ہی سب سے زیادہ غریب تھے۔‘
 سیکلوس کہتے ہیں کہ ’اس کی تیاری میں کچھ ماہ لگے تھے۔ حکومت نے خوراک کا ذخیرہ کر لیا تھا تاکہ جب نئی کرنسی متعارف کروائی جائے تو کم از کم کچھ منڈیوں میں خوراک کی دستیابی اور زیادتی ہو تاکہ عوام یہ سوچے کے ان اصلاحات سود مند ہیں۔‘
 ’اس کے علاوہ اصلاحات سے قبل کے چند ہفتوں میں لوگوں کو اس بات پر قائل کرنے کی بھی کوشش کی جاتی رہی کہ مہنگائی ٹیکس پر انحصار ختم ہو جائے گا، چیزوں کی قیمتوں کا تعین دوسری چیزوں کی قیمتوں کے اعتبار سے نہیں کیا جائے گا، اور یہ کہ مستقبل میں کافی عرصے تک ان پالیسیوں کو جاری رکھا جائے گا۔‘
 ٹومکا کہتے ہیں کہ ’اسے جنگ کے آخری مراحل میں ملک سے باہر لے جایا گیا تھا تاکہ سوویت فوج اس پر قبضہ نہ کر لے۔ اور یہ آسٹریا کے امریکہ کے زیرِ قبضہ علاقے میں پہنچ گئے تھے۔‘
 اس ٹرین میں 22 ٹن سونا بسکٹس اور سکوں کی شکل میں تھا اور یہ جرمنی سے انتہائی سخت پہرے اور رازداری کے ساتھ لیا گیا۔ پہلی مرتبہ ایسا ہوا تھا کہ کسی دشمن ملک کو تمام تر مالی اثاثے ایک ساتھ واپس کر دیے گئے ہوں۔‘
 اُنھوں نے ایسے اقدامات کرنے شروع کیے جو بالآخر غیر ملکی اور مقامی نجی کمپنیوں کو قومیانے کی وجہ بنے۔ ساتھ ہی ساتھ معیشت کو مرکزی کنٹرول میں لانے کے لیے بھی اقدامات کیے گئے جیسے کہ ایک سرکاری دفتر ہر چیز کی قیمت طے کرتا اور ایک ہی دفتر کے ذریعے معیشت کے ہر شعبے میں تنخواہوں کا تعین کیا جاتا۔
 کیا دنیا کے کئی ممالک میں اس وقت جاری مہنگائی کی شدید لہر سے نمٹنے کے لیے ہم یہاں سے کوئی سبق حاصل کر سکتے ہیں؟


ایران کے پاس گیس کے بڑے ذخائر لیکن ملکی صارفین کے لیے گیس کی قلت کیوں؟

ایران کے پاس گیس کے بڑے ذخائرہیں لیکن وہ اپنے ہی شہریوں کو مناسب مقدار میں گیس کی فراہمی نہیں کر پا رہا، اور  یہ صوریحال اس شدید سردی میں ایک بڑے بحران کے طور پر سامنے آئی ہے۔
 علی رضا مثنوی کا کہنا ہے کہ ’گرمیوں میں گیس کی معمولی کمی ہوتی ہے، سردیوں میں اس کی طلب اچانک بڑھ جاتی ہے، لیکن حکومت اس طلب کو پورا کرنے سے قاصر ہے۔ ایران میں اب جو کچھ دیکھا جا رہا ہے، وہ گیس کی کمی نہیں ہے، بلکہ یہ بحران ہے۔ یہ ’انسان کا کیا دھرا‘ ہے۔ یہ انتظامیہ کی بدانتظامی کا ثبوت ہے۔
 وہ کہتے ہیں ’کاغذ پر یہ ایران کی توانائی کی ضروریات کو پورا کرنے کے لیے کافی ہے، اس کے باوجود ملک کو موسم سرما میں بجلی کی مستقل بندش کا سامنا کرنا پڑتا ہے۔ ایران کی قدرتی گیس کی پیداوار کافی مستحکم ہے لیکن سردیوں کے مہینوں کے دوران اس کی طلب آسمان کو چھوتی ہے۔‘
 آصف شجاع کہتے ہیں کہ ’آپ جانتے ہیں کہ ایران (امریکہ اور یورپ کی طرف سے) پابندیوں کی زد میں ہے، جس کی وجہ سے اس کے لیے سب سے بڑا مسئلہ زرمبادلہ فراہم کرنا ہے۔ اس کے لیے ایران کو اپنی گیس کی پیداوار کا بڑا حصہ برآمد کرنا ہوگا۔ زرمبادلہ کے ذخائر کو بڑھانا ہے تاکہ دوسری چیزیں درآمد کر سکیں، اگر ملک میں کوئی بحران ہو تب بھی گیس برآمد کرنا اس کی مجبوری ہے۔‘
 ان کا کہنا ہے کہ یہ صرف گیس کی دستیابی کی بات نہیں ہے، پابندیوں کی وجہ سے ایران میں ہر چیز کی قلت ہے اور مہنگائی بہت بڑھ گئی ہے۔ وہ کہتے ہیں کہ ’آپ نے خبروں میں پڑھا ہوگا کہ کچھ لوگوں کو روٹی خریدنے کے لیے بھی قرض لینا پڑتا ہے۔‘
 کیا گیس کی شدید قلت کی وجہ سے ہونے والے مظاہروں کا سیاسی اثر ہو سکتا ہے، خاص طور پر ایسے وقت میں جب گذشتہ ستمبر سے ایران کی مورالٹی پولیس کی حراست میں 22 سالہ مہسا امینی کی موت کے بعد حکومت کی جانب سے خواتین کے ساتھ ناروا سلوک میں اضافہ ہو رہا ہے؟ علاج اور دیگر مسائل پر دہائیوں کی تلخی کے پس منظر میں ملک گیر احتجاج نے ملک کو ہلا کر رکھ دیا ہے؟
 آصف شجاع ایران کو بحران کے حل کے لیے یہ مشورہ دیتے ہیں، ’ کہاوت ہے کہ بچہ بغل میں ڈھنڈورا شہر میں‘ ۔ ایران کے پاس پہلے ہی توانائی کے بہت بڑے ذخائر موجود ہیں اگر آپ تیل اور گیس دونوں کو لیں تو ایران کے پاس دنیا میں ہائیڈرو کاربن کے سب سے زیادہ ذخائر ہیں۔‘


Summary: ملک کو درپیش معاشی بحران کے پیش نظر ان تقرریوں پر سخت تنقید کی جارہی ہے۔ لوگ یہ سوال اٹھا رہے ہیں کہ ایک معاونِ خصوصی پر حکومت کتنا خرچ کرتی ہے؟

وفاقی کابینہ میں سات نئے معاونین خصوصی کے اضافے سے خزانے پر کتنا بوجھ پڑے گا؟

پاکستان کے وزیرِ اعظم کی جانب سے سات مزید معاونینِ خصوصی کی تقرری کے بعد سے کابینہ کی کل تعداد 86 ارکان تک پہنچ چکی ہے۔ ملک کو درپیش معاشی بحران کے دوران مزید تقرریاں ہونے پر اس وقت سخت تنقید کی جارہی ہے۔ جہاں چند لوگ اس بات کی نشاندہی کررہے ہیں کہ ان تقرریوں کی منطق کیا ہے، وہیں یہ سوال بھی کیے جارہے ہیں کہ ایک معاونِ خصوصی پر حکومت کتنا خرچہ کرتی ہے؟  معاونِ خصوصی ٹیکنوکریٹ ہوتے ہیں جن کو ایک مخصوص مقصد کے لیے حکومت کا حصہ بنایا جاتا ہے۔ اور ان کے لیے عام انتخابات میں شامل ہونا ضروری نہیں ہوتا۔ تمام تر معاونینِ خصوصی بنیادی طور پر اپنے اپنے شعبہ کے ماہر ہوتے ہیں۔
 مثال کے طور پر حکومت کے ایک ترجمان نے بتایا کہ معاونینِ خصوصی کی تقرری کے بعد کابینہ ان کے قلمدان یا ’پورٹفولیو‘ طے کرتی ہے اور اس کا اعلامیہ جاری کرتی ہے۔ تاہم حالیہ دنوں میں مقرر ہونے والے ان معاونینِ خصوصی کے پورٹفولیوز کے بارے میں اب تک کوئی اعلامیہ جاری نہیں کیا گیا ہے۔
 لیکن اتنے خراب معاشی حالات میں کابینہ کیوں بڑھائی جا رہی ہے؟ اس سوال کے جواب میں رانا ثنا اللہ نے کہا کہ ’کابینہ کا سائز اتنا ہی ہے جتنا تھا۔ یہ تو لوگوں کو عزت دینے والی بات ہے۔‘ تاہم رانا ثنا اللہ اس بات کا جواب نہیں دے سکے کہ معاونِ خصوصی کن شعبوں میں مقرر کیے ہیں۔
 تجزیہ کار ہارون شریف نے بتایا کہ معاونِ خصوصی کی تقرری کا طریقہ کار غلط ہے۔ ’غلط بات یہ ہے کہ بجائے اس کے کہ یہ واضح کیا جائے کہ یہ لوگ کیوں مقرر کیے گئے ہیں، ان کی تقرریوں کو ’اوپن اینڈڈ‘ رکھا جاتا ہے۔ یعنی آپ کوئی بھی مطلب اخذ کرلیں۔ جب ان سے سوال کیا گیا کہ معاشی بحران میں ایسی تقرریاں کرنا کیوں ضروری ہیں تو انھوں نے کہا کہ ’اس وقت یہ تقرریاں بغیر کسی مراعات دیے کی گئی ہیں۔‘   کابینہ کے ایک رکن نے بتایا کہ ’اگر کسی معاونِ خصوصی کو وزیر مملکت کے درجے پر لایا جاتا ہے، جیسا کہ اس نوٹیفیکیشن میں بھی واضح طور پر لکھا گیا ہے، تو ان کو وہ مراعات ملتی ہیں جو کسی وزیر مملکت کو ملتی ہیں۔ اس طرح سے ایک معاونِ خصوصی پر سرکاری خرچہ پانچ لاکھ سے 10 لاکھ ماہانہ کے قریب آتا ہے۔ جس میں گھر کا کرایہ، گاڑی، پٹرول اور دفتر شامل ہیں۔ یہ ماہانہ خرچہ اس سے تجاوز بھی کرسکتا ہے۔‘ جبکہ رکن نے بتایا کہ ’انتخابات کے نزدیک اس طرح کی تقرریاں کی جاتی ہیں تاکہ ووٹ بنک میں اضافہ کیا جاسکے۔‘


معاشی بحران: پاکستان کے لیے آئی ایم ایف امداد کتنی اہم ہے؟

جنوری میں ایک حکومتی وزیر نے بی بی سی کو بتایا کہ پاکستان کے سب سے بڑے شہر کراچی کی دو بندرگاہوں پر آٹھ ہزار سے زیادہ کنٹینر پھنسے ہوئے تھے جن میں خوراک سے لیکر ادویات جیسا سامان موجود تھا۔ مقامی میڈیا کے مطابق ان میں سے چند کنٹینر اب کلیئر ہو رہے ہیں تاہم بڑی تعداد اب تک وہیں موجود ہے۔ موجودہ حکومت اور عمران خان کی جماعت، تحریک انصاف، دونوں کے ہی آئی ایم ایف سے اختلافات رہے ہیں تاہم موجودہ معاشی بحران کے پیش نظر پاکستان کو فوری طور پر معاہدے کے تحت امداد کی ضرورت ہے۔
 پاکستان کی حکومت کے مطابق یہ مزاکرات آسان نہیں تھے۔ گذشتہ ہفتے وزیر اعظم شہباز شریف نے کہا تھا کہ آئی ایم ایف پاکستان کو مشکل وقت دے رہا ہے۔
 دوسری جانب گذشتہ ماہ عمران خان نے خبردار کیا تھا کہ پاکستان سری لنکا کے نقش قدم پر جا سکتا ہے جہاں گذشتہ سال حکومت کے پاس خوراک، ایندھن اور دیگر اشیا کی درآمد کے لیے پیسہ نہیں بچا تھا جس کے بعد حکومت مخالف مظاہروں کے نیتجے میں صدر کو اقتدار چھوڑنا پڑا تھا۔ پاکستان کی موجودہ حکومت اور عمران خان کی جماعت تحریک انصاف کے درمیان شدید محاذ آرائی جاری ہے۔ عمران خان اپنی حکومت کے خاتمے کے بعد سے ملک بھر میں ریلیاں اور مارچ منعقد کر چکے ہیں اور اس وقت عوام کی ایک بڑی تعداد میں مقبول ہیں۔
 پاکستان کی موجودہ حکومت کا کہنا ہے کہ وہ عمران خان کے اس مطالبے کو پورا نہیں کریں گے کہ ملک میں عام انتخابات قبل از وقت کروائے جائیں۔ ان کا کہنا ہے کہ وہ ملک کی معیشت کو ترجیح دے رہے ہیں۔
 معاشی امور کے صحافی خرم حسین کا کہنا ہے کہ ’اگر آئی ایم ایف پروگرام بحال ہو جاتا ہے تو سعودی عرب اور یو اے ای سے اربوں ڈالر امداد کا راستہ بھی ہموار ہو جاتا ہے۔ ایسے میں ادائیگوں کا بحران شاید کچھ وقت کے لیے موخر ہو جائے گا۔‘
 تاہم وہ کہتے ہیں کہ ’طویل مدتی اعتبار سے اس پروگرام کا کوئی اثر نہیں ہو گا۔ پاکستان کو ایک بڑے قرض کا سامنا ہے جس کی ری سٹرکچرنگ کے بغیر ملک بار بار اس مقام پر لوٹے گا جہاں بیلنس آف پیمنٹ کا بحران دوچار ہو گا۔‘
 تاہم آئی ایم ایف سے کامیاب ڈیل کے لیے حکومت کو تونائی کے شعبے میں سبسڈی ختم کرنا پڑ سکتی ہے۔
 خرم حسین کہتے ہیں کہ ’آئی ایم ایف سے ڈیل عام لوگوں کے لیے تکلیف دہ ثابت ہو گی۔‘ تاہم ان کے نزدیک بڑا خطرہ یہ ہے کہ حکومت آئی ایم ایف سے معاہدہ کرنے کے بعد اس پر عمل شروع کرے اور پھر اپنا ذہن تبدیل کر لے۔


پاکستان میں ’غریب کی خوراک‘ سمجھی جانے والی دالوں کو خریدنا اب مشکل کیوں ہو گیا ہے؟

فاطمہ کے خاندان کا تعلق معاشرے کے کم آمدنی والے طبقے سے ہے۔ ملک میں مہنگائی کی تازہ ترین لہر نے ملک کے ہر طبقے کو متاثر کیا ہے تاہم کم آمدنی والا طبقہ اس سے اس وقت شدید متاثر نظر آتا ہے۔
 دال کو پاکستان میں غریب کی خوراک سمجھا جاتا ہے تاہم ملک میں مہنگائی کی بلند شرح اور دالوں کی قیمت میں ہونے والے بڑے اضافے کی وجہ سے اب معاشرے کے کم آمدنی والے طبقات کے لیے دال کھانا بھی مشکل تر ہو چکا ہے۔
 ملک میں مہنگائی کی بلند شرح نے دالوں کی قیمتوں میں تو اضافہ کیا تاہم اس کی ایک اور بڑی وجہ پاکستان میں ڈالر کی قیمت میں ہونے والا بے تحاشا اضافہ اور اس کے ساتھ ملکی بندرگاہوں پر دالوں سے بھرے کنٹینروں کا پھنسنا بھی ہے جو ایل سیز نہ کھلنے کے باعث گذشتہ دو ڈھائی مہینوں سے پھنسے ہوئے ہیں اور جس کی وجہ سے مقامی مارکیٹ میں دالوں کی قیمت میں نمایاں اضافہ دیکھا گیا۔
 مقامی مارکیٹ میں دالوں کی قیمت اس وقت ملکی تاریخ کی بلند ترین سطح پر موجود ہے جس کی وجہ سے کم آمدنی والے افراد شدید متاثر ہیں۔ پاکستان میں دالوں کی قیمت میں اضافہ اس لحاظ سے عجیب ہے کہ پاکستان ایک زرعی ملک ہونے کے باوجود مقامی ضرورت کو پورا کرنے کےلیے بیرون ملک سے دال امپورٹ کرتا ہے اور اعداد و شمار ظاہر کرتے ہیں کہ پاکستان دال کی مقامی ضرورت پورا کرنے کے لیے ایک ارب ڈالر سالانہ کی دالیں درآمد کرتا ہے۔
 انھوں نے بتایا کہ ’ان کنٹینرز کو فوری طور پر ریلیز کر کے سپلائی چین کو بہتر بنا کر دالوں کی قیمت کو کم کیا جا سکتا ہے ‘
 تاہم ان کے بقول ’قیمتوں میں بڑی کمی ممکن نہیں کیونکہ دالیں درآمد ہوتی ہے اور ملک میں ڈالر کے ریٹ کے بڑھنے کی وجہ سے اس کی قیمت میں اضافہ ہوا۔
 اگرچہ پاکستان میں گذشتہ مالی سال میں دالوں کی پیداوار میں 29 فیصد کا اضافہ ریکارڈ کیا گیا تاہم ملک کی آبادی کے بڑھنے کی وجہ سے گھریلو اور تجارتی مقاصد کے استعمال کے لیے دالوں کی کھپت بڑھتی جا رہی ہے اور اس کی وجہ سے مقامی پیداوار جو پہلے ہی ملکی ضرورت کے لیے ناکافی تھی وہ مزید کم ہوتی جا رہی ہے۔
 سندھ کے علاقے ٹنڈو جام میں کام کرنے والے سندھ ایگری کلچر ریسرچ سینٹر کے ڈائریکٹر ڈاکٹر لیاقت علی بھٹو نے بی بی سی نیوز سے بات کرتے ہوئے بتایا کہ دالوں کی پیداوار میں اضافہ نہ ہونے کی بنیادی وجہ سرٹیفائیڈ بیج میں کسی خاص پیشرفت کا نہ ہونا ہے اسی طرح دالوں کی کاشت اور کٹائی کے لیے مشینری اور آلات بھی ایک بڑی وجہ ہے۔


’ملک میں 20 دن کا پیٹرول ہے‘ تو پیٹرول نہ ملنے کی شکایات کیوں؟

ملک میں 20 دن کا پیٹرول ہے تو بعض شہروں میں کچھ پیٹرول پمپ بند کیوں اور کوئی فلنگ سٹیشن کھلا بھی ہے تو پیٹرول ڈلوانے کے لیے طویل قطاروں میں کیوں لگنا پڑ رہا ہے۔
 یہ وہ سوال ہیں جو کئی لوگوں کے ذہنوں میں ہے جنھیں ڈر ہے کہ پیٹرولیم مصنوعات کی قیمتیں بڑھنے تک اس کی ایک مصنوعی قلت پیدا ہوسکتی ہے۔ شاید اسی لیے جسے ایک ہزار روپے کا پیٹرول بھروانا ہے، وہ ٹینک فُل رکھنے کی کوششوں میں ہے۔
 ان کا کہنا ہے کہ قرض کی قسط کی بحالی کے لیے حکومت کے آئی ایم ایف وفد سے جاری مذاکرات اور عالمی منڈی میں تیل کے نرخ دیکھتے ہوئے جو پیٹرول پمپ ذخیرہ اندوزی کریں گے، ان کے لائسنس منسوخ کیے جائیں گے۔
 خیال رہے کہ گذشتہ ماہ کے اواخر میں بھی حکومت نے پیٹرول کی ’مصنوعی قلت‘ ختم کرنے کے لیے چند روز قبل ہی تیل کی قیمتیں بڑھانے کا اعلان کر دیا تھا۔  مصدق ملک نے بدھ کی شب پریس کانفرنس کے دوران کہا کہ پاکستان کے پاس 20 دن کا پیٹرول اور 25 دن کا ڈیزل موجود ہے اور ملک کے بعض شہروں میں ان کی عدم دستیابی کی اطلاعات مصنوعی قلت کی عکاسی کرتی ہیں۔
 مصدق ملک نے کہا کہ ’کچھ لوگوں کا خیال ہے پیٹرول کی قیمتیں بڑھنے لگی ہیں کیونکہ ہمارے (آئی ایم ایف سے) مذاکرات ہو رہے ہیں۔ تیل کی قیمت بڑھانے کا کوئی پلان نہیں۔ قیمتوں کے حوالے سے مقررہ وقت پر عالمی منڈی میں اتار چڑھاؤ کی مطابقت سے اعلان ہوگا۔‘
 گذشتہ روز بھی انھوں نے جیو نیوز سے گفتگو کرتے ہوئے کہا تھا کہ ’آئی ایم ایف سے مذاکرات میں پیٹرولیم مصنوعات کی قیمتوں کا ابھی تک کوئی تعلق نہیں۔ عالمی مارکیٹ میں اگر تیل کی قیمتیوں میں تبدیلی آتی ہے تو پیٹرول پمپ والوں کو ایسا لگتا ہے کہ تھوڑا ذخیرہ ہو تو منافع ہوسکتا ہے۔ ہمارے پاس 20 دن کا پیٹرول اور 25 دن کا ڈیزل موجود ہے۔
 ادھر پاکستان کے مختلف شہروں سے ایسی اطلاعات سامنے آئی ہیں کہ پیٹرول پمپس پر فیول دستیاب نہیں یا پھر اگر دستیاب بھی ہے تو ان پر لمبی قطاریں ہیں جبکہ پیٹرول کی فروخت پر خود ساختہ حد عائد کی جا رہی ہے۔
 جبکہ شنیلا عمار سکندر بھی پوچھتی ہیں کہ ’اسلام آباد میں پٹرول پمپس پٹرول کیوں نہیں دے رہے؟‘ ان کی ٹویٹ پر ڈپٹی کشمنر اسلام آباد نے جواب دیا کہ ’اسلام آباد میں پیٹرول کی کوئی قلت نہیں۔۔۔ پی ایس او اور اٹک کے تمام پمپ آپریشنل ہیں۔‘
 اپنے شہر اوکاڑہ میں بعض پیٹرول پمپ بند ہونے پر عاطف راجپوت کو اعتراض ہے کہ ’انتظامیہ کہاں ہے۔ وہ کیوں نہیں ان کو چیک کرتے ان کے پاس کتنا پیٹرول ہے۔‘


Summary: سال 2022 میں انڈیا نے عشاریہ پانچ بلین ڈالر کی ماچس برآمد کی تھی تاہم اس دوران روس پر معاشی پابندیوں کے باعث اب دنیا کی نظریں دیگر ممالک پر ہیں جن میں پاکستان بھی شامل ہے۔

روس یوکرین جنگ سے پاکستان میں زوال پذیر ماچس انڈسٹری کیسے بحال ہوئی؟

سال 2022 میں انڈیا نے 50 کروڑ ڈالر کی ماچس برآمد کی تھی تاہم اس دوران روس پر معاشی پابندیوں کے باعث اب دنیا کی نظریں دیگر ممالک پر ہیں، جن میں پاکستان بھی شامل ہے۔  فیضان احمد پچھلے 10 سال سے ماچس بنانے کا کارخانہ چلا رہے ہیں تاہم اُنھوں نے خراب معاشی صورتحال کی وجہ سے کئی یونٹ بند کر کے پیداوار کم کر دی تھی۔ اب انھوں نے نہ صرف اپنی مشینری دوبارہ فعال کر دی ہے بلکہ انڈسٹریل اسٹیٹ میں بند کچھ یونٹ کو شیئرز کی بنیاد پر دوبارہ بحال کر دیا ہے۔
 آٹھ سال پہلے پاکستان میں ماچس کے ماہانہ پانچ لاکھ کارٹن تیار کیے جاتے تھے جن میں ڈیڑھ لاکھ برآمد کیے جاتے تھے تاہم برآمدات ختم ہونے کے بعد کئی کارخانے بند کیے گئے اور پیداوار ماہانہ ڈیڑھ لاکھ ٹن سے بھی کم ہو گئی جو صرف ملکی ضرریات کو پورا کرنے کے لیے کافی تھی۔
 فیضان احمد کا کہنا ہے کہ 10 برس پہلے ڈیڑھ لاکھ ٹن ماچس بیرونی ممالک برآمد کی جاتی تھی تاہم حکومت کی طرف سے کیمیکل کے درآمدات پر ٹیکس میں اضافہ اور بیرونی منڈیوں تک رسائی میں عدم تعاون کے باعث پاکستان مکمل طورپر اس مقابلے سے باہر ہو گیا۔ انھوں نے کہا کہ پچھلے سال کے اعداد و شمار کے مطابق انڈیا نے 50 کروڑ ڈالر کی ماچس درآمد کی تھی تاہم پاکستان کی ماچس معیار میں انڈیا سے کئی گنا بہتر ہے۔
 انھوں نے کہا کہ ’بیرونی دنیا میں پاکستان کی ماچس کی بہترین مارکیٹ موجود ہے تاہم اس میں حکومت کے تعاون کی ضرورت ہے۔‘ ماچس انڈسٹری کے دوبارہ فغال ہونے سے 15 سے 20 ہزار مزدوروں کو براہ راست دوبارہ روزگار کے مواقع ملے ہیں جبکہ اس کے ساتھ جڑے دیگر شعبوں میں بھی ہزاروں لوگوں کو کمائی کا موقع مل رہا ہے تاہم حاجی نعمت اللہ کا کہنا ہے کہ ملک کو اس وقت ڈالر کی شدید ضرورت ہے اور واحد ماچس کی برآمدات کی وجہ سے ملکی بینکوں کو ڈالر آ رہے ہیں تاہم حکومت اس مد میں مزید تعاون کرے تاکہ اس میں مزید اضافہ ہو سکتا ہے۔
 موجودہ وقت میں افغانستان، تاجکستان اور ازبکستان کے علاوہ کسی دوسرے ملک کو تیار ماچس برآمد نہیں کی جاتی، جس کی بنیادی وجہ تیلی کے سر پر جلنے والا کیمیکل ہے جو بیرونِ ملک سے درآمد کیا جاتا ہے اور یہ کافی مہنگے داموں پاکستان پہنچتا ہے۔ پاکستان سے برآمد کی جانے والے تیلی کو ان ممالک میں مزید مراحل سے گزارا جاتا ہے جس کے بعد یہ مکمل طور پر تیار ہوتی ہے۔ حاجی نعمت اللہ کا کہنا ہے کہ پاکستانی ماچس کی ان علاقوں میں بہترین مارکیٹ ہے تاہم حکومتی سطح پر آسان تجارتی پالیسیاں نہ ہونے کی وجہ سے ایران، انڈیا اور دیگر ممالک نے اپنی مصنوعات کو کنٹرول کر کے پاکستان کو ایک طرف کر دیا ہے۔


Summary: بی بی سی نے پاکستان کی سیاست اور معیشت سے تعلق رکھنے والے افراد سے سوال کیا کہ پاکستان اس نہج تک کیسے پہنچا، ان مسائل کا حل کیا ہے اور کیا پاکستان ان مسائل سے کبھی نکل سکے گا؟

پاکستان میں معاشی بدحالی: کیا پاکستان ان مسائل سے کبھی نکل سکے گا؟

پاکستان اس نہج تک کیسے پہنچا؟ اس بارے میں سابق وزیرِ خزانہ مِفتاح اسماعیل نے بات کرتے ہوئے کہا کہ کچھ لوگ اس خام خیالی میں ہیں کہ اگلے پانچ سال میں پاکستان کا قرض ختم ہو جائے گا۔  مصنف اور محقق عافیہ شہربانو ضیا نے اس بارے میں کہا کہ ’ٹیکس نہ جمع کرنا اس نہج تک پہنچنے کی ایک وجہ ہے۔ درآمدات زیادہ ہیں جبکہ برآمدات کم ہیں۔ جس کے نتیجے میں بیلنس آف پیمنٹ کے مسائل آ جاتے ہیں۔ جس سے مراد یہ ہے کہ ملک کی معیشت مالی ادویات پر چل رہی ہے۔ جس سے مریض کو تھوڑے عرصے کے لیے آرام تو آجاتا ہے لیکن یہ کوئی علاج نہیں۔‘
 شہربانو کا کہنا ہے کہ ایک واضح اور اجتماعی پالیسی بنانی پڑے گی۔ ’ایک فرد یا ایک ماہر پاکستان کی معیشت کا حل نہیں نکال سکتا۔ آپ کو اتفاق پیدا کرنا ہو گا۔ یہ ایک سیاسی جماعت کا کام بھی نہیں۔‘  ’کوئی ذمہ دار ماہرِ معاشیات اس قابل تو ہو جو آزادانہ طریقے سے تمام تر جماعتوں اور حلقوں کے ساتھ بیٹھ کر اس کا حل نکال سکے اور ہر صوبے و طبقے سے ان کی نمائندگی ہو تاکہ لوگوں کی خواہشات کے مطابق ایمرجنسی معاشی پالیسی بنائی جا سکے۔‘
 مفتاح اسماعیل کا کہنا تھا کہ ’اس وقت جو بھی آئی ایم ایف کہہ رہا ہے وہ آپ نے ماننا ہے۔ آئی ایم ایف آپ کے ساتھ ٹیبل پر آ جائے گا تو کچھ باتیں آپ بھی منوا سکتے ہیں۔ گیس مہنگی کر لیں، بجلی تھوڑی سی مہنگی ہو گی۔ بجلی میں تھوڑی بہتری لے آئیں۔ ڈالر کو چھوڑ دیں، دیوالیہ ہونے کا خطرہ جیسے ہی کم ہو گا تو ڈالر خود بخود نیچے آ جائے گا۔ میں نے کوشش کی تھی کہ دکانداروں پر ٹیکس لگا دوں جو مجھے نہیں لگانے دیا گیا تھا۔ کوشش کریں کہ دکانداروں پر ٹیکس لگائیں۔ اگر 22 لاکھ دکانداروں میں سے صرف 30 ہزار دکاندار ٹیکس بھر رہے ہیں، تو یہ زیادتی ہے۔ جن سے ٹیکس لے رہے ہیں ان سے تو لیں لیکن اپنا ٹیکس نیٹ مزید وسیع کریں۔ ‘
 ان کا مزید کہنا تھا کہ ’سیاستدان ایک دوسرے کے ساتھ بیٹھنا نہیں چاہتے۔ ایک دوسرے کو گالی دیتے ہیں اور دوسری جانب سے بھی جواب آتا ہے اور سیاست میں ایک بہت برا ماحول ہے جو ٹھیک کرنا ہوگا اور اس کے بعد معاشی استحکام لانے کے لیے لوگوں کے ساتھ سچ بولنا پڑے گا۔ اگر آج ہمیں آئی ایم ایف سے قسط مل جاتی ہے تو چھ مہینے بعد کیا ہو گا؟ سال بعد کیا ہو گا؟ ہم پھر اسی مقام پر کھڑے ہوں گے۔ ‘
 ’اگر ہم ماضی سے کوئی بھی سبق سیکھ سکے ہیں تو حل نکل سکتا ہے لیکن یہ کتنا دیرپا حل ہو گا اس کا انحصار آپ کی دور اندیش پالیسی پر ہے۔‘


وہ عالمی کرنسی جس نے امریکی ڈالر سے قبل تین سو سال تک دنیا پر راج کیا

یہ کرنسی اتنی بیش قیمت تھی کہ عالمی دنیا پر اس کا راج تین سو برس تک جاری رہا۔
 برطانوی پاونڈ اور امریکی ڈالر کے عروج سے قبل یہی دنیا کی عالمی کرنسی مانی جاتی تھی۔
 اس کا نام ’ریال ڈی اوچو‘ تھا اور یہ جدید تاریخ میں بین الاقوامی طور پر استعمال ہونے والی پہلی کرنسی تھی۔
 اس کرنسی کی طاقت کا اندازہ اس بات سے لگایا جا سکتا ہے کہ جب ہسپانوی طاقت کا زوال شروع ہوا تب بھی یہ کرنسی عالمی دنیا پر حاوی رہی حتیٰ کہ انیسویں صدی کے اختتام تک اس کا سورج غروب ہو گیا۔ وہ بتاتے ہیں کہ سونے کے سکے، جسے اونزا کہا جاتا تھا، کے ساتھ اس طرح چاندی کا یہ سکہ یورپ میں داخل ہوا اور سب اس بات پر متفق تھے کہ یہ بہت معیاری چاندی تھی۔ 18ویں صدی تک ریاک ڈی اوچا عالمی کرنسی بن چکا تھا۔ یہ وہ وقت تھا جب یورپی طاقتیں ہسپانوی تخت کی لڑاائی میں ایک دوسرے سے نبردآزما تھیں۔
 اس کے بعد ریال کو جدید طرز پر بنایا جانے لگا اور یہ ’دنیا اور سمندروں کی کرنسی‘ کہلائی جانے لگی۔ ان کا کہنا ہے کہ لاطینی امریکہ سے ہر طرف تجارتی راستہ کھلا تھا۔
 یہیں سے یہ سکہ ایشیا تک پہنچا جہاں چین، جاپان اور انڈیا سمیت کئی ممالک نے بھی اسے تسلیم کیا۔
 ہسپانوی سکہ 18ویں اور 19ویں صدی کے دوران پروان چڑھتی ہوئی برطانوی نو آبادیوں میں بھی تسلیم کیا جاتا تھا جہاں اس کا نام ’پلر ڈالر‘ کے طور پر مشہور ہوا جس کی وجہ اس کے ڈیزائن پر موجود ہرکولیس کے پلر تھے تاہم آسٹریلیا میں اسے ’ہولی ڈالر‘ کہا جاتا تھا۔
 ایک بار برطانوی کرنسی کی قلت کی وجہ سے آسٹریلیا کے حکام نے 40 ہزار ہسپانوی سکے درآمد کیے اور ان میں سوراخ کر دیے تاکہ سکوں کی تعداد دوگنی ہو جائے۔
 اس سکے کو ہسپانوی ڈالر بھی کہا جاتا تھا جو شمالی امریکہ کی کالونیوں میہں بھی مشہور تھا کیوں کہ برطانوی سکوں کے مقابلے میں یہ باآسانی دستیاب ہو جاتے تھے۔ امریکی ڈالر 1785 میں معرض وجود میں آیا لیکن ہسپانوی ڈالر 1857 تک چلتا رہا جب ’کوائنیج ایکٹ‘ کے تحت ہسپانوی سکے کو شمالی امریکہ سے ختم کر دیا گیا۔
 لاطینی امریکہ کی سکوں کی کانیں ہاتھ سے چھن جانے کے بعد سپین زول پذیر ہونے لگا تاہم ریال پھر بھی 19ویں صدی کے اختتام تک ایک عالمی کرنسی کے طور پر زندہ رہا۔
 ماریا روئیز ٹراپیرو نے کرنسی پر اپنی کتاب میں لکھا کہ چین، انڈیا اور مشرق وسطی میں ہسپانوی سکہ بہت اہم مانا جاتا تھا اور یہ صرف امریکی ڈالر کا رول ماڈل ہی نہیں تھا بلکہ  کینیڈا کا ڈالر، چین اور کوریا کے علاوہ لاطینی امریکہ کی ریاستوں کی کرنسیوں کی بنیاد بھی یہی سکہ تھا۔


ریاضی کا فارمولا جو بتاتا ہے کہ پیسہ ہمیں کس حد تک خوشی دیتا ہے

ایسا لگتا ہے کہ زیادہ پیسے کا مطلب زیادہ خوشی ہے۔ تاہم ایک بار جب بنیادی ضروریات پوری ہو جائیں تو چیزیں حیران کن طور پر بدل سکتی ہیں۔
 یقیناً اس میں کوئی شک نہیں کہ پیسہ بڑی طاقت رکھتا ہے اور لوگوں کے فیصلوں اور طرز عمل پر اثر انداز ہو سکتا ہے۔  لیکن تحقیق کے مطابق آپ جتنا امیر ہوتے جاتے ہیں پیسہ خوشی پر زیادہ فرق نہیں ڈالتا۔  ڈی نیو نے وضاحت کی کہ زیادہ آمدنی اور زیادہ خوشی کے درمیان تعلق ’لوگارتھمک‘ ہے۔
 لیکن اگر آپ اپنی خوشی اور تندرستی میں اسی سطح کے اضافے کا دوبارہ تجربہ کرنا چاہتے ہیں، تو مزید 20 ہزار کافی نہیں ہوں گے۔ یہ آپ کو خوش کرے گا، لیکن زیادہ نہیں۔
 اس لیے اگر 40 ہزار ڈالر نے آپ کو خوش کیا، اسی حد تک خوشی کا دوبارہ تجربہ کرنے کے لیے آپ اپنی آمدنی کو دوگنا کرکے 80 ہزار ڈالر اور پھر دوبارہ 160 ہزار ڈالر تک لے جائیں۔ اور پھر اس سلسلے کو جاری رکھیں۔  تحقیق سے پتا چلتا ہے کہ آپ اپنی تنخواہ کو دوگنا کرنے کی کوشش میں مسلسل وقت ضائع کر سکتے ہیں، کم از کم ایک حد سے زیادہ، جس سے آپ کو اندازہ ہو سکتا ہے کہ برطانیہ کے لیے 120 ہزار پاؤنڈ رقم تقریباً 150 ہزار ڈالر کے برابر بن جاتی ہے۔  بہت سے لوگ آمدنی کی اس سطح تک نہیں پہنچ پاتے ہیں لیکن وہ لوگ جو اس تک پہنچ جاتے ہیں جسے پروفیسر ڈی نیو ’ایک سطح مرتفع‘ کہتے ہیں، جس کے اوپر ’وہ مزید رقم اور زیادہ زندگی کی تسکین کے درمیان اعدادوشمار کے لحاظ سے اہم تعلق کا پتا نہیں لگا سکیں گے۔‘
 ملکی سطح پر دنیا میں خوشی کے بارے میں اقوام متحدہ کی رپورٹ کے مصنفین میں سے ایک، ڈی نیو نے اس پر روشنی ڈالی کہ ایک زیادہ مساوی معاشرہ باشندوں کی اوسط فلاح و بہبود یا زندگی سے اطمینان کو بلند رکھنے کا ایک اہم عنصر ہے۔
 رپورٹ میں سویڈن، ڈنمارک اور ناروے مسلسل درجہ بندی میں سب سے اوپر نظر آتے ہیں اور پروفیسر نے اشارہ کیا کہ اس کی وجہ دیگر چیزوں کے علاوہ یہ حقیقت ہے کہ فلاحی ریاستیں ’ایک قسم کی نفسیاتی سلامتی‘ فراہم کرتی ہیں جہاں عوام کا حکومتی مالیاتی منصوبوں پر اعتماد ہوتا ہے۔ پیسے کے بارے میں ایک اور دلچسپ نفسیاتی بات یہ ہے کہ ہم پیسہ کمانے سے زیادہ اس کے کھو جانے سے نفرت کرتے ہیں۔
  پروفیسر ڈی نیو کا کہنا ہے کہ تحقیق کے مطابق: ’آمدنی میں کمی یا قوت خرید کے مقابلے میں خوشحالی دو گنا زیادہ حساس ہوتی ہے۔‘


Summary: پاکستان میں عموماً گوشت کو ہی غذائیت سے بھرپور تصور کیا جاتا ہے مگر ماہرین کے مطابق دالیں اور سبزیاں بھی پروٹینز کا اچھا ذریعہ بن سکتی ہیں۔

پاکستان میں مہنگائی کے دور میں گوشت نہیں خرید سکتے تو پروٹین کیسے حاصل کریں؟

پاکستان میں شادی بیاہ جیسی خوشی کا موقع ہو یا غم سے جُڑی کوئی سوگوار تقریب، مہمانوں کی  خاطر مدارت کے لیے عام طور پر گوشت کی ڈشز کو ترجیح دی جاتی ہے کیونکہ انھیں غذائیت سے بھرپور بھی سمجھا جاتا ہے اور ذائقے کی تو کیا ہی بات کی جائے۔  مگر کیا واقعی گوشت میں ایسے پروٹین پائے جاتے ہیں جن کا نعم البدل دال یا سبزیاں نہیں ہو سکتیں یا گوشت کے مقابلے میں دال سبزی کے ارزاں نرخوں نے ان کی اصل  قدر و قیمت اور فائدوں کو گوشت خوروں کی نظر سے اوجھل کر رکھا ہے۔
 تو آئیے ماہر غذائیت سے یہ جان لیتے ہیں کہ کیا واقعی گوشت کا متبادل سبزیاں اور دالیں بن سکتی ہیں یا اس کے لیے کچھ مزید بھی اپنی خوراک میں شامل کرنا ہو گا جوغذائیت کے لحاظ سے گوشت کا نعم البدل بھی ہو اور ہمیں چست و توانا رہنے کے لیے مکمل توانائی بھی فراہم کر سکے۔
 ماہرین کے مطابق گوشت میں موجود پروٹینز کو ایک مکمل پروٹین سمجھا جاتا ہے کیونکہ اس میں ہمارے جسم کو مطلوب امائینو ایسڈ (پروٹین کے بلڈنگ بلاکس) کی اچھی مقدار موجود ہوتی ہے۔ لیکن کیا یہ  تناسب ہم دالوں اور سبزیوں سے بھی پورا کر سکتے ہیں تو ہاں ایسا بآسانی ممکن ہے کیونکہ مختلف اجناس سے مختلف پروٹینز حاصل کر کے ہم گوشت کا صحیح متبادل پا سکتے ہیں۔
 ماہرین کا یہ ماننا ہے کہ تمام قسم کی دالیں اور بینز پروٹین کے بہت اچھی ذرائع اور گوشت کے متبادل ضرورہیں تاہم صحت مند جسم اور دماغ کے لیے ہمیں کچھ اضافی چیزوں کا خیال رکھنا ہوگا جیسے فائدے مند فیٹ (چکنائی) اور وٹامن بی 12 کا حصول جو اعصابی نظام کو فعال رکھنے میں معاون ہیں، اور یہ ہمیں پودوں کے ذریعے نہیں مل سکتا۔
 ’وٹامن بی 12 پلانٹ سورسز یعنی دالوں لوبیا اور چنے اور سبزیوں میں نہیں پایا جاتا لیکن یہ ہمارے نروس سسٹم کے لیے بہت ضروری ہے تو جو لوگ گوشت نہ کھائیں وہ وٹامن بی 12 کی ضرورت کو دودھ اور انڈے سے پورا کر سکتے ہیں۔ لہٰذا اپنی خوراک میں روزانہ کم از کم ایک گلاس دودھ یا ایک کپ دہی کا ضرور شامل کریں۔‘   ماہرین کے مطابق  گوشت کے متبادل پر جانے کے ساتھ ہمیں فیٹس یعنی فائدے مند چکنائی کا حصول بھی ترجیحات میں شامل کرنا ہو گا جو مختلف بیجوں سے ہمیں بآسانی حاصل ہو جاتی ہیں۔
 ’فولاد حاصل کرنے کا ایک اچھا طریقہ یہ بھی ہے کہ سبزی کے ساتھ انتہائی معمولی مقدار میں گوشت ملا کر پکایا جائے اس سے سبزی اور گوشت (ہیم اور نان ہیم) دونوں سے حاصل شدہ آئرن پر مشتمل کھانا وہ توانائی دیتا ہے جو آسانی سے جذب ہو کر خون کا حصہ بنتا ہے۔‘


لڑکی نے پہلی بار لاٹری ٹکٹ خریدا اور جیک پاٹ نکل آیا

جولیٹ لیمور نامی کینیڈا کی نوجوان لڑکی جس نے پہلی مرتبہ ہی لاٹری ٹکٹ خریدا اور اس کا  لوٹو جیک پاٹ نکل آیا، انھوں نے سمجھداری کا مظاہر کرتے ہوئے بقول ان کے اپنے مالیاتی مشیر یعنی والد سے رابطہ کیا۔
 یہ 18 سالہ نوجوان لڑکی اتنا بڑا انعام جیتنے والی اب تک کا سب سے کم عمر کینیڈین بن گئیں ہیں۔
 عموماً اچانک ناقابل تصور دولت سے مالا مال بہت سے نوجوان بے ہنگم ہو جاتے ہیں، جولیٹ نے اپنے قدم جمانے کا فیصلہ کیا۔
 یونیورسٹی کی یہ طالبہ پہلے اپنی پڑھائی ختم کرکے ڈاکٹر بننے کا ارادہ رکھتی ہیں۔
 وہ کہتی ہیں ’میں رو رہی تھی، یقیناً خوشی کے آنسوؤں سے ۔‘
 ’مجھے اب بھی یقین نہیں آرہا کہ میں نے اپنے پہلے ہی لاٹری ٹکٹ پر جیک پاٹ حاصل کیا۔ ‘
 جولیٹکا کہنا تھا کہ وہ لاٹری ٹکٹ کے بارے میں سب کچھ بھول چکی تھیں جب تک انھیں یہ خبر نہیں ملی کہ ان کے آبائی شہر سے کسی نے سات جنوری کی قرعہ اندازی جیت لی ہے۔
 ’میرے ساتھ کام کرنے والا ایک ساتھی بے یقینی سے گھٹنوں کے بل گر گیا۔‘
 ان کا کہنا تھا ’وہ چیخ رہا تھا۔ درحقیقت، ہر کوئی چیخ رہا تھا کہ میں نے 48 ملین ڈالر جیتے ہیں۔‘
 جولیٹ نے کہا کہ وہ اپنے پیسوں کا انتظام سنبھالنے والے والد کی مدد سے جیک پاٹ کی زیادہ تر رقم کو ’احتیاط سے‘ خرچ کریں گی۔
 درحقیقت، ان کے والد پہلے ہی انھیں بہترین مالی مشورہ دے چکے ہیں، یہ لوٹو لاٹری خریدنے کا ان کا مشورہ ان ہی کا تھا۔
 جولیٹ کا ارادہ ہے کہ وہ گرانٹس یا قرضوں کی فکر کیے بغیر ڈاکٹر بننے کے اپنے خواب کو پورا کرنے کے لیے کچھ رقم لگائیں۔
 انھوں نے کہا کہ وہ طب کے شعبے میں جا کر اپنی کمیونٹی کی خدمت  کرنے کے لیے شمالی اونٹاریو واپس جانا چاہتی ہے۔
 لیکن جولیٹ جیک پاٹ کی جیت کے ساتھ تھوڑا مزہ کرنے کا ارادہ بھی رکھتی ہے۔
 انھوں نے کہا ’ایک بار سکول ختم ہونے کے بعد، میں اور میرا خاندان کسی ایک براعظم کا انتخاب کریں گے اور اس کی سیر کو جائیں گے۔‘
 ’میں مختلف ممالک کی سیر کرنا چاہتی ہوں، ان کی تاریخ اور ثقافت کا مطالعہ کرنا چاہتی ہوں، ان کا کھانا چکھنا چاہتی ہوں، اور ان کی زبانیں سننا چاہتی ہوں۔‘
 وہ اپنے پیاروں کے مشوروں پر عمل کرنے کی بھی امید کر رہی ہے۔
 ان کا کہنا تھا ’پیسہ آپ کی پہچان نہیں، کام ہے جو آپ پہچان ہوتا ہے۔‘


Summary: آئی ایم ایف 190 رکن ممالک پر مشتمل ایک بین الاقوامی ادارہ ہے جو عالمی معیشت کو مستحکم کرنے کی کرتا ہے۔ جو ملک جتنا امیر ہو، وہ سبسکرپشن کے لیے اتنے زیادہ پیسے دیتا ہے جبکہ کم آمدنی والے ممالک کو صفر شرح سود پر قرض دیے جاتے ہیں۔

آئی ایم ایف کیا ہے اور یہ پاکستان جیسے معاشی مشکلات کے شکار ممالک کو قرض کیوں دیتا ہے؟

آئی ایم ایف نے پاکستان کو دیے جانے والے قرض کی قسط کو روک رکھا ہے اور حکومت سے ٹیکس اکھٹا کرنے کے حوالے سے سخت مطالبات رکھے ہیں جن پر گفت و شنید اب جاری ہے۔ آئی ایم ایف 190 رکن ممالک پر مشتمل ایک بین الاقوامی ادارہ ہے۔ یہ سب مل کر عالمی معیشت کو مستحکم کرنے کی کوشش کرتے ہیں۔
 سبسکرپشن کے لیے جو ملک جتنا امیر ہوتا ہے، اسے اتنے زیادہ پیسے ادا کرنے ہوتے ہیں۔
 رکن ممالک کو دینے کے لیے آئی ایم ایف کے پاس کل رقم ایک ٹریلین ڈالر ہے۔ اکثر آئی ایم ایف کو قرض کے حصول کا ’آخری راستہ‘ سمجھا جاتا ہے۔ معاشی بحران سے متاثرہ کسی بھی ملک کی آخری امید آئی ایم ایف سے امیدیں وابستہ کرتا ہے۔
 ہارورڈ یونیورسٹی کے ماہرِ معیشت بنجامن فریڈمین کہتے ہیں کہ آئی ایم ایف کے اثرات کا تعین کرنا مشکل ہے کیونکہ یہ جاننا ناممکن ہے کہ ’آیا اس کی مداخلت نے کسی ملک میں معاملات کو بہتر بنایا ہے یا بدتر اور اس کا متبادل کیا ہو سکتا تھا۔‘
 آئی ایم ایف قرض دیتے ہوئے بعض اوقات رکن ممالک پر سختیاں عائد کرتا ہے جن پر یہ کہہ کر تنقید کی جاتی ہے کہ یہ ضرورت سے زیادہ مشکل ہیں۔
 ناقدین کا کہنا ہے کہ آئی ایم ایف کے اصرار پر یونان کی کم خرچہ کرنے کی پالیسی سخت تھی جس نے ملک کی معیشت اور معاشرے دونوں کو نقصان پہنچایا۔ آئی ایم ایف کے آغاز کے بعد سے عمومی طور پر ادارے کا سربراہ یورپی ہوتا ہے جبکہ عالمی بینک کی صدارت امریکی شہری کے پاس رہتی ہے۔
 اس کانفرنس میں عالمی معاشی معاملات کے ساتھ ساتھ ایک مستحکم ایکسچینج ریٹ کا نظام بنانے اور جنگ سے متاثرہ یورپی ممالک کی معیشت کو بحال کرنے پر بات چیت ہوئی تھی۔
 ان مقاصد کو پورا کرنے کے لیے عالمی بینک اور آئی ایم ایف معرض وجود میں آئے۔
 پاکستان کی آئی ایم ایف پروگراموں میں شمولیت کے بارے عالمی ادارے کی ویب سائٹ پر موجود تفصیلات کے مطابق پاکستان کے آئی ایم ایف کے ساتھ ابھی تک 23 پروگرام ہوئے اور پہلا پروگرام دسمبر 1958 میں طے پایا جس کے تحت پاکستان کو ڈھائی کروڑ ڈالر دینے کا معاہدہ طے ہوا۔
 ترقیاتی بینکوں کے برعکس آئی ایم ایف کسی مخصوص پراجیکٹ کے لیے قرض نہیں دیتا۔ اس کا مقصد ملکوں کو معاشی بحران میں مالی معاونت فراہم کرنا ہے۔ ایسے میں معاشی استحکام اور پیداوار کے لیے پالیسیوں پر عملدرآمد یقینی بنایا جاتا ہے۔ کسی ملک میں معاشی بحران کی وجہ بیلنس آف پے منٹ کرائسس (یعنی ادائیگیوں میں عدم توازن) ہوسکتی ہے جس میں ایک ملک کے پاس اتنے پیسے نہیں ہوتے کہ وہ اپنا غیر ملکی قرض ادا کر سکے یا درآمدات حاصل کرسکے۔


ٹیکس، زکوٰۃ  اور منشیات: افغانستان میں طالبان حکمران اپنے ملک کی معیشت کیسے چلا رہے ہیں؟

عالمی بینک کے اعداد و شمار کے مطابق 368 ملین ڈالر جی ڈی پی کے ساتھ افغانستان دنیا کے سب سے غریب ممالک میں شمار ہوتا ہے۔
 ملک کی تقریباً آدھی آبادی، یعنی چار کروڑ سے زیادہ افراد، کو غذائی قلت کا سامنا ہے۔ یہ اعداد و شمار دنیا میں سب سے زیادہ ہیں۔ اقوام متحدہ کے ورلڈ فوڈ پروگرام کے مطابق  افغانستان میں غذائی قلت کا شکار افراد کی تعداد میں گذشتہ سال کے مقابلے میں 11 فیصد کا اضافہ ہوا ہے۔
 اقتدار میں آنے کے بعد سے طالبان حکومت نے زیادہ ٹیکس اکھٹا کرنا شروع کیا ہے۔
 کینیڈین محقق گریم سمتھ نے بی بی سی کو بتایا کہ طالبان نے پورے افغانستان پر کنٹرول حاصل کر لیا ہے جو ان سے پہلے دہائیوں تک کوئی اور نہیں کر سکا تھا اور اس سے انھیں زیادہ ٹیکس اکھٹا کرنے میں مدد ملی ہے۔
 ورلڈ بینک کے مطابق دسمبر 2021 سے اکتوبر 2022 تک طالبان حکومت نے ڈیڑھ ارب ڈالر سے زیادہ ٹیکس اکھٹا کیا جو اس سے پہلے دو سال کے اسی عرصے میں اکھٹا ہونے والے ٹیکس سے زیادہ ہے۔
 طالبان حکومت نے ملک بھر میں ٹیکس اکھٹا کرنے کا ہفتہ منانے کے رواج کا بھی آغاز کیا ہے۔ سنہ 2021 میں اقتدار سنبھالنے سے پہلے بھی طالبان اپنے زیر اثر علاقوں سے یہ ٹیکس وصول کیا کرتے تھے۔ طالبان حکومت کے پہلے سال میں کوئلے کی فروخت میں 20 فیصد اضافہ ہوا جو حکومتی اعداد و شمار کے مطابق تقریبا روزانہ 10 ہزار ٹن کے قریب ہے۔
 ایک حالیہ ورلڈ بینک کی رپورٹ کے مطابق کوئلے کی برآمد میں اضافے کی وجہ سے افغانستان کی سالانہ برآمدات میں مجموعی طور پر 90 فیصد اضافہ ہوا جو 1.7 ارب ڈالر تک جا پہنچی ہیں۔
 اس کا 65 فیصد حصہ پاکستان جاتا ہے جو افغان ٹیکسٹائل اور زرعی مصنوعات کی بھی اہم منزل ہے جبکہ 20 فیصد انڈیا جاتا ہے۔
 سنہ 2021 تک افغانستان میں 126 چھوٹی کانیں موجود تھی اور طالبان کی وزارت معدنیات اور تیل کے مطابق ایک سال میں اس تعداد میں 60 کانوں کا اضافہ ہوا ہے جبکہ متعدد نئے معاہدے بھی کیے جا رہے ہیں۔
 رواں ماہ طالبان حکومت نے اعلان کیا کہ وہ چینی کمپنی کے ساتھ تیل نکالنے کا معاہدہ کرنے والے ہیں جو اب تک کا سب سے بڑا بیرونی معاہدہ ہو گا۔ جولائی میں امریکہ کی حکومت نے ایک رپورٹ شائع کی جس کے مطابق طالبان حکومت منشیات پر پابندی کے اعلان پر قائم ہے اگرچہ اس فیصلے کے بعد انھیں کسانوں اور منشیات کے کاروبار میں ملوث دیگر افراد کی حمایت کھونے کا خدشہ ہے۔
 علی حسینی کا کہنا ہے کہ اس کاشت سے اکھٹا ہونے والا پیسہ ماضی کی حکومت کے برعکس حکومتی خزانے میں پہنچا۔


Summary: گزشتہ برس موجودہ حکومت کے پہلے وزیر خزانہ مفتاح اسماعیل کے فارغ ہونے کے بعد اسحاق ڈار نے وزارت خزانہ کا قلمدان سنبھالا تو آئی ایم ایف پروگرام اس وقت معطل ہو گیا جب ان کی جانب سے شرائط پر عمل درآمد نہیں کیا گیا۔ مگر اس پالیسی کا نقصان پاکستان کو کس طرح اٹھانا پڑا؟

آئی ایم ایف پروگرام کی بحالی کا امکان:  لیکن اسحاق ڈار کی معاشی پالیسی سے پاکستان کو کتنا نقصان ہوا؟

پاکستان کے لیے آئی ایم ایف کا حالیہ پروگرام گذشتہ سال ستمبر کے مہینے میں معطل ہو گیا تھا جس کی وجہ پاکستان کی جانب سے اس پروگرام سے منسلک شرائط پر عمل درآمد نہ کرنے کو قرار دیا گیا۔
 چار مہینے کے بعد پاکستان اور آئی ایم ایف کے درمیان قرضہ پروگرام کی بحالی کے لیے مذاکرات کا آغاز تو ہو گیا تاہم اس پروگرام سے جڑی ہوئی شرائط پر پاکستان کی جانب سے عمل درآمد کی صورت میں ملک میں مہنگائی کی ایک نئی لہر آنے کے خدشے کا اظہار کیا جا رہا ہے جو جنوری کے مہینے میں 27.6 فیصد کی شرح سے بڑھی۔ یہ شرح ملک میں 47 سالوں میں مہنگائی کی بلند ترین سطح ہے۔
 گزشتہ برس موجودہ حکومت کے پہلے وزیر خزانہ مفتاح اسماعیل کے فارغ ہونے کے بعد اسحاق ڈار نے وزارت خزانہ کا قلمدان سنبھالا تو آئی ایم ایف پروگرام اس وقت معطل ہو گیا جب ان کی جانب سے آئی ایم شرائط پر عمل درآمد نہیں کیا گیا۔ ان میں سب سے بڑی شرط ایکسچینج ریٹ کو مارکیٹ فورسز پر چھوڑنا تھا۔ اسحاق ڈار کی جانب سے ڈالر کے ریٹ کو مصنوعی طور پر روکا گیا تو اس کے ساتھ ساتھ پٹرولیم مصنوعات پر لیوی کو بھی فوری طور پر نہیں بڑھایا گیا جب کی دوسری جانب گیس اور بجلی کے شعبوں کے گردشی قرضوں کو ختم کرنے کے لیے ان کے نرخوں میں اضافہ نہ کرنے سے بھی پروگرام تعطل کا شکار ہو گیا۔
 انھوں نے کہا کہ ’اگر آئی ایم ایف پروگرام جاری رہتا تو پاکستان کو ان قرضوں کی مؤخر ادائیگیوں کی سہولت بھی مل جاتی جو پروگرام کے معطل ہونے سے پاکستان کو ادا کرنے پڑے مثلاً متحدہ ارب امارات کے تجارتی بینک کو ادا کیے جانیوالے 1.1 ارب کے ری شیڈول ہونے کی سہولت مل جاتی اور اسی طرح چین کو واپس کیے جانے والے 50-70 کروڑ ڈالر کی ادائیگی کی ری شیڈولنگ میں بھی گنجائش مل جاتی جو پاکستان کے زرمبادلہ ذخائر کے لیے بہتر رہتے اور اس کے ساتھ دوسری ان فلوز بھی پاکستان میں آتے۔‘
 آئی ایم ایف کی شرائط کے بارے میں ڈاکٹر حفیظ پاشا نے کہا کہ ’پاکستان کی جانب سے آئی ایم ایف کی سب سے بڑی شرط پر تو پہلے سے عمل درآمد کر دیا گیا جب پاکستان نے ایکسچینج ریٹ کو گزشتہ ہفتے مصنوعی طور پر کنٹرول کرنے کی پالیسی کا خاتمہ کیا۔‘
 آئی ایم ایف کی جانب سے شرائط میں کسی نرمی کی توقع کے بارے میں ڈاکٹر پاشا نے کہا کہ ’بین الاقوامی ادارہ پہلے ہی نرمی دکھا چکا ہے جب اس نے سیلاب کے بعد اٹھنے والے اضافی پانچ سو سے ساڑھے پانچ سو ارب روپے سے بجٹ خسارے کے بڑھنے کو قبول کیا کہ ایمرجنسی حالات کی وجہ سے پاکستان کو یہ اضافی اخراجات کرنا پڑے۔‘


ڈالر کی قدر میں مسلسل دوسرے روز کمی، انٹربینک مارکیٹ میں ڈالر 270 کا ہو گیا

انٹربینک مارکیٹ میں مسلسل دوسرے روز ڈالر کی قدر میں کمی کا رجحان جاری ہے، جمعرات کو ٹریڈنگ کے آغاز پر ڈالر مزید تین روپے 33 پیسے سستا ہو کر 270 روپے کی سطح پر آگیا ہے۔ شیخ رشید کے وکیل نے کہا کہ اسلام آباد ہائیکورٹ نے نوٹس کو معطل کیا پھر بھی ایف آئی آر درج کی گئی، درخواست گزار نے کہا شیخ رشید نے جس سازش کا ذکر کیا ہے اس پر شیخ رشید سے تحقیقات کروائی جائے ، جو دفعات ایف آئی آر میں لگائی گئی وہ دفعات وفاقی یا صوبائی حکومت لگا سکتی ہے، کوئی شہری درج نہیں کروا سکتا۔ جج نے شیخ رشید کے وکیل سے استفسار کیا کہ کیا پولیس نے شیخ
رشید کو معلومات کے حوالے سے تفتیش کرنے کے لیے بلایا؟ جس پر شیخ رشید کے وکیل سردار عبدالرازاق نے کہا کہ انفارمیشن
پولیس ریکارڈ میں موجود ہے جو شیخ رشید نے شئیر کر دی ہے۔  جج نے ریمارکس دیے کہ ’پولیس نے نوٹس بھیجا اور نوٹس
میں نہ آپ کو ملزم کہا گیا نہ ہی ایف آئی آر کا ذکر کیا گیا۔ آپ پولیس کے سامنے پیش
ہونے کے بجائے ہائیکورٹ چلے گئے۔‘ انٹربینک مارکیٹ میں مسلسل دوسرے روز ڈالر کی قدر میں کمی
کا رجحان جاری ہے، جمعرات کو ٹریڈنگ کے آغاز پر ڈالر مزید تین روپے 33 پیسے سستا
ہو کر 270 روپے کی سطح پر آگیا۔ ایکسچینج کمپنیز ایسوسی ایشن آف پاکستان کے مطابق انٹر بینک
مارکیٹ میں روپے کی قدر میں تین روپے 33 پیسے کا اضافہ دیکھا گیا، جس کے بعد ڈالر 270
روپے کا ہو گیا ہے، جو گذشتہ روز 273 روپے 33 پیسے پر بند ہوا تھا۔ گذشتہ چار روز کے دوران روپے کے مقابلے میں ڈالر کی قدر میں
چھ روپے 58 پیسے کی کمی آئی ہے۔  سرکاری سطح پر جاری کردہ بیان کے مطابق اس ملاقات میں ’دونوں صوبوں کے درمیان بالخصوص تعلیم کے شعبے میں رابطے کو مزید بڑھانے پر زور دیا گیا۔ دونوں ہم منصب نے خیبرپختونخوا میں دہشت گردی کی بڑھتی ہوئی لہر پر تشویش کا اظہار کیا۔‘ وفاقی وزیر اطلاعات مریم اورنگزیب نے پیر
کو ٹوئٹر پر جاری بیان میں کہا کہ ’وزیر اعظم شہباز شریف کی دہشتگردی کے مسئلے پر
بلائی گئی اے پی سی سات فروری کے بجائے نو فروری جمعرات کو اسلام آباد میں منعقد
ہو گی جس میں ملک کی تمام قومی و سیاسی قیادت کو مدعو کیا گیا ہے۔‘ یاد رہے 30 جنوری کو پشاور کی پولیس لائنز کی مسجد میں دہشت گردی کے واقعے
میں 101 افراد کی ہلاکت کے بعد دہشت گردی سمیت اہم قومی اہمیت کے مسائل و معاملات
پر غور و فکر اور اتفاق رائے کے لیے آل پارٹیز کانفرنس طلب کرنے کا فیصلہ کیا گیا
تھا۔


معاشی ترقی میں انڈیا کو پچھاڑنے والا بنگلہ دیش آئی ایم ایف سے مدد مانگنے پر کیوں مجبور ہوا؟

لیکن بنگلہ دیش کسی زمانے میں جنوبی ایشیا میں سب سے تیزی سے ترقی کرنے والی معیشت تھا اور صرف دو ہی سال قبل بنگلہ دیش نے جی ڈی پی کے معاملے میں انڈیا کو مات دی تھی۔
 پروفیسر تیتومیر کہتے ہیں ’بنگلہ دیش کی جی ڈی پی اور ٹیکس کا تناسب جنوبی ایشیا میں سب سے کم ہے۔ یہ بنگلہ دیش کی معیشت کا بنیادی مسئلہ ہے۔ افغانستان کے بعد بنگلہ دیش میں جی ڈی پی-ٹیکس کا تناسب سب سے کم ہے۔‘
 کورونا کی وبا اور پھر روس یوکرین جنگ جیسے بیرونی عوامل نے بنگلہ دیش کی معیشت کو براہ راست متاثر کیا اور یہی وجہ ہے کہ بنگلہ دیش کی معیشت جو کبھی تیزی سے ترقی کر رہی تھی، اب مشکلات کا شکار نظر آتی ہے۔
 اکتوبر 2020 میں یہ اندازے سامنے آئے تھے کہ بنگلہ دیش فی کس جی ڈی پی کے لحاظ سے 2021 میں انڈیا کو پیچھے چھوڑ دے گا۔ جولائی 2021 میں بنگلہ دیش نے جی ڈی پی کی شرح نمو کے لحاظ سے انڈیا کو پیچھے چھوڑ دیا تھا۔
 بنگلہ دیش کی جی ڈی پی 1960 میں 4 بلین ڈالر تھی۔ سال 2021 میں یہ ہندسہ 416 بلین ڈالر تک پہنچ گیا تھا۔ یعنی 50 سالوں میں بنگلہ دیش کی معیشت میں 100 گنا سے زیادہ اضافہ ہوا لیکن کورونا کی وبا اور یوکرین کی جنگ کا بنگلہ دیش کی معیشت پر براہ راست اثر پڑا۔
 بنگلہ دیش کپڑے کی برآمدات سے ادائیگی کا توازن برقرار رکھتا تھا۔ یہ زیادہ تر یورپی ممالک اور ترقی یافتہ ممالک میں کپڑے بھیجتا ہے۔ لیکن وبائی امراض اور جنگ نے ان منڈیوں کو بھی متاثر کیا اور بنگلہ دیش کی ملبوسات کی برآمدات میں کمی آئی۔ بنگلورو میں کرائسٹ چرچ یونیورسٹی کے اسسٹنٹ پروفیسر اور انڈیا-بنگلہ دیش تعلقات کے  ماہر ڈاکٹر راجیب کہتے ہیں کہ ’بنگلہ دیش کی معیشت اب اتنی خراب نہیں ہے کہ اس کا سری لنکا کی معیشت سے موازنہ کیا جائے۔ بنگلہ دیش دو سال تک سب سے تیزی سے ترقی کر رہا تھا۔‘
 بنگلہ دیش انڈیا کے سب سے بڑے تجارتی شراکت داروں میں سے ایک ہے اور انڈیا کے کئی شعبے بنگلہ دیش پر منحصر ہیں۔
 تجزیہ کار بنگلہ دیش کی بگڑتی ہوئی معاشی صورتحال کو انڈیا کے لیے جنوبی ایشیا میں اپنا اثر و رسوخ بڑھانے کے لیے ایک موقع کے طور پر بھی دیکھتے ہیں۔
 ڈاکٹر راجیب کہتے ہیں ’اس کا ایک اور پہلو یہ ہے کہ اگر بنگلہ دیش کی معیشت خراب ہوتی ہے، تو انڈیا کو جنوبی ایشیا میں اپنا اثر و رسوخ بڑھانے کا موقع مل سکتا ہے جس طرح سری لنکا میں چین کا اثر و رسوخ بڑھ رہا تھا اور پھر انڈیا نے مدد کی اور اپنا اثر و رسوخ بڑھایا۔ اسی طرح اگر انڈیا چاہے تو بنگلہ دیش میں بھی ایسا کر سکتا ہے۔‘


پاکستان میں سموسہ کہیں 40 کہیں 50 روپے کا: ’دلی آ جائیں یہاں 15 روپے کا ہے‘

بہت سے صارفین اب سوشل میڈیا پر ایسی سٹریٹ فوڈ یا سنیکس کا ذکر کرتے نظر آتے ہیں جو پچپن میں تو جیب خرچ میں آرام سے آ جاتی تھی مگر اب ان کے دام حیرت انگیز طور پر زیادہ ہوتے جا رہے ہیں۔  تاہم کچھ صارفین نے انعم کی تصحیح کرتے ہوئے کہا کہ ان کے شہر یا علاقے میں سموسہ اب اس سے بھی مہنگا ہو گیا ہے جبکہ کچھ نے پرانی یادیں تازہ کرتے ہوئے کہا کہ ایک وقت ایسا بھی تھا جبکہ سموسہ صرف پانچ یا دس روپے کا ہوا کرتا تھا۔  ہمیں معلوم ہے کہ گندم، پیٹرول، ڈالر، چاول اور کوکنگ آئل جیسے پراڈکٹس کی قیمتیں حالیہ عرصے میں بڑھی ہیں مگر شاید کچھ لوگ سموسے اور دیگر سنیکس کے مہنگے ہونے پر معاشی صورتحال کا بہتر اندازہ لگا پاتے ہیں۔  سموسے یا پکوڑے عام طور پر گھروں یا دفتروں میں چائے کے ساتھ کھانے کی روایت ہے جبکہ بازاروں میں خریداری کے لیے آئے افراد کے لیے ’سموسہ پلیٹ‘ یا ’سموسہ چاٹ‘ کھانے کی روایت خاصی پرانی ہے۔ پاکستان میں اس وقت معاشی اعتبار سے مزید سخت فیصلے لیے جانے کا امکان ہے اور آنے والے دنوں میں مہنگائی مزید بڑھ سکتی ہے۔ ایسے میں رمضان میں سموسوں کی قیمت بھی مزید اضافہ ہونا بعید از قیاس نہیں ہے۔  سموسے عموماً تہواروں کے موقع پر بھی اور خصوصاً رمضان میں افطار کے موقع پر بازار سے منگوائے جاتے ہیں اور گھروں پر بھی بنائے جاتے ہیں۔  شاید سموسوں سے جڑی یادوں کے باعث ان کے مہنگے ہونے پر اکثر صارفین نے افسوس کا اظہار کیا۔  سموسے عام طور تیل میں تلے جاتے ہیں جس کی قیمت پاکستان میں گذشتہ کئی ماہ کے دوران بڑھ رہی ہے۔ اسی طرح اگر آلو والا سموسہ ہے تو آلو کی قیمت میں بھی اضافہ ہو رہا ہے اور اس میں شامل کیے جانے مصالحے میں بھی۔  تاہم اس دوران ایسے انڈین صارفین نے جلتی پر تیل کا کام کیا جنھوں نے بتایا کہ ان کے ہاں تو سموسے 10 یا 15 روپے کے ہی ملتے ہیں۔  ایک صارف نے ریٹ بڑھنے کے ساتھ سموسے کا سائز کم ہونے کا شکوہ بھی کیا جب ایک نے پوچھا کہ کیا اس میں ’پیٹرول شامل کیا جاتا ہے جو یہ اتنا مہنگا ہے۔‘ پیکٹ والے بسکٹس اور چپس کے مہنگے ہونے پر ایک صارف نے لکھا کہ ’دس والی لیز 20 روپے میں۔ نوڈلز دن بدن چھوٹے ہوتے جا رہے۔ 10 روپے کے پرنس بسکٹ میں صرف دو بسکٹ۔ چاکلیٹس کی تو بات نہ کرے کوئی۔ مجھے نہیں رہنا یہاں۔‘ کچھ صارفین کا یہ بھی کہنا ہے کہ ملک کو مہنگائی کی ایک مخصوص شکل ’شرینک فلیشن‘ کا بھی سامنا ہے جس میں پیکچ پراڈکٹس کی قیمت اگر برقرار رہے تو ان کی مقدار اور سائز کم کر دیے جاتے ہیں۔


ریاست یا سیاست؟ عاصمہ شیرازی کا کالم

’کانٹے بوئے ببول کے تو آم کہاں سے کھائے۔‘ اب جب کانٹوں کی فصل تیار ہے تو ہاتھ کون لگائے۔ کانٹے بونے والے دامن بچا رہے ہیں اور تیار کرنے والے ہاتھ۔  بات کہاں سے شروع کی جائے اور کہاں ختم؟ قصوروار کون ہے اور سزاوار کون؟ گناہ کس کے ہیں اور سنگسار کون؟ چند کریں اور سب بھریں ایسا کیوں؟  ستم سا ستم ہے کہ دوست مُنہ موڑ گئے ہیں۔ ایسا کیا ہوا کہ محض تین برسوں میں خوشی خوشی اربوں ڈالر کے قرض کی دیا دینے والے شرائط پر اَڑ بیٹھے ہیں؟ برادرانہ تعلقات کا دم بھرنے والے شکار گاہ سے ہی نکل لیے، ہمالیہ سے اونچی دوستی کا دعویٰ کرنے والے ناک ہی اونچی کر بیٹھے، سمندروں سے گہرا درد رکھنے والے ہمارے درد کا مذاق اُڑا رہے ہیں۔  یہ بات اب زبان زد عام ہے کہ ’تبدیلی‘ کا بیج بونے سے پہلے ایسے کھلیان تیار کیے گئے کہ جہاں خوابوں کی فصل اور سپنوں کی منڈی سجائی گئی، صادق اور امین سیٹ اپ سے توقعات ہی توقعات وابستہ کی گئیں اور عطیات کو بنیاد بنا کر معاشیات کی عمارت کھڑی کی گئی۔ نتیجہ کیا نکلنا تھا سوائے ’قرض‘ بڑھتا گیا جوں جوں دوا کی۔ گذشتہ چند سالوں میں جو معیشت گردی ہوئی اس کے پیچھے کون ہے؟ جب تک اس کا پتہ نہیں چلایا جائے گا حل نہیں نکلے گا۔ بات کچھ یوں ہے کہ اس وقت خالی بنک کو ڈالرز کی سخت ضرورت ہے۔ زرمبادلہ کے ذخائر تین اعشاریہ چھ بلین کی کم ترین سطح پر بتائے جا رہے ہیں اور آئی ایم ایف ہنٹر لے کر پیچھے کہ چھ سو ارب پیدا کرو۔ حالات مگر بے حد سنگین ہیں۔ ہمیں فوری طور پر گرتی معیشت کو سنبھالنا ہے اور اس کے لیے آئی ایم ایف کی شرائط کو ماننا ہے۔ آئی ایم ایف کے شرائط پر عملدرآمد سیاسی بحران کو جنم دے سکتی ہے، عوام میں اضطراب فزوں تر ہو سکتا ہے جس کی نشاندہی کئی ایک عالمی ادارے کر چکے ہیں، ایسے میں عام انتخابات کے امکانات معدوم ہو رہے ہیں۔ ریاست کو آئینی پیرائے میں رہ کر چند سخت فیصلے کرنا پڑ سکتے ہیں اور اُس کے لیے قومی مصالحت کی بہرحال ضرورت ہے۔ معیشت کے بارے فیصلوں سے قبل قوم کو اعتماد میں لینے کی ضرورت ہے۔ حکومت اور ریاست کو بھی اپنے اخراجات میں کمی کر کے عوام کو یقین دلانا ہو گا کہ صرف وہ اس چکی میں نہیں پس رہے بلکہ اشرافیہ بھی قربانی دینے کو تیار ہے۔ بدقسمتی سے جو حکومت اب تک بازار جلد بند کرانے کے فیصلے پر عملدرآمد سے ہچکچا رہی ہے اُسے قومی اداروں کو اعتماد دینا ہو گا، ان سب اقدامات کے لیے مصالحت کی ضرورت ہے اور مصالحت کے لیے مفادات کو پسِ پُشت ڈالنا ہو گا۔


Summary: پاکستان میں گذشتہ چند روز سے ڈالر کی قدر میں تیزی سے اضافے کے بعد اسحاق ڈار کی جانب سے دیا گیا متنازع بیان عوام کے زخموں پر نمک پاشی کے طور پر دیکھا جا رہا ہے۔

اسحاق ڈار کا متنازع بیان: ’یہ باضابطہ طور پر نااہلی کا اعلان ہے، اب ہمارا ملک اللہ کے ہاتھ میں ہے‘

رواں ہفتے ڈالر کی قیمت پر لگے ’مصنوعی کیپ‘ کے ہٹنے کے بعد سے ڈالر کی قدر میں تیزی سے ہونے والے اضافے کا جو سلسلہ شروع ہوا اس کے بعد جمعے کے روز انٹر بینک میں ایک ڈالر کی قیمت لگ بھگ 262 روپے ہو گئی ہے۔ ایسے  میں وزیر حزانہ اسحاق ڈار کے مہنگائی اور معاشی ترقی سے متعلق حالیہ بیان نے عوام کے گویا زخموں پر نمک پاشی کر دی ہے۔ اسحاق ڈار نے جمعے کے روز ایک تقریب سے خطاب کرتے ہوئے مہنگائی کا ذمہ دار گذشتہ حکومت کو ٹھہراتے ہوئے کہا تھا کہ ’پاکستان کی حفاظت، ترقی اور خوشحالی اللہ کے ذمے ہے۔‘ وزیر خزانہ کے اس بیان کے ساتھ ہی سوشل میڈیا صارفین کی توپوں کا رُخ اسحاق ڈار کی طرف ہوا اور ان کے خلاف تنقید کا سلسلہ آج سنیچر کے روز بھی تھم نہیں سکا۔ کئی صارفین نے نہ صرف اسحاق ڈار کے حالیہ بیان پر شدید تنقید کرتے ہوئے ان سے مستعفی ہونے کا مطالبہ کیا ہے بلکہ انھیں معیشت کی باگ ڈور دوبارہ تھما دینے کے حکومتی فیصلے کو ایک بار پھر غلط قرار دیا ہے۔   صحافی خرم حسین نے لکھا کہ ’وہ ( اسحاق ڈار) ڈالر کو 200 سے نیچے لانے کے عزم کے ساتھ آئے اور ملکی تاریخ میں روپے کی قدر کی سب سے بڑی کمی کا سبب بنے۔‘ اسحاق ڈار نے گذشتہ روز کہا تھا کہ پانچ سال میں پاکستان کی معیشت تباہ کی گئی مگر اتحادی جماعتوں کی حکومت اگلے عام انتخابات تک بہتری لانے کی خواہاں ہے۔ گرین لائن ٹرین کی افتتاحی تقریب سے خطاب میں اسحاق ڈار نے کہا کہ ’یہی وہ ملک تھا جس کے بارے میں (2013 میں) کہا گیا تھا کہ یہ مالی طور پر مستحکم نہیں۔ اس وقت بھی کہا گیا تھا کہ جو بھی حکومت آئے گی وہ ڈیفالٹ کا اعلان کرے گی۔‘ ان کا یہ بھی کہنا تھا کہ ’انشا اللہ ہم معاشی دلدل سے نکلیں گے۔ اپاکستان ترقی کرے گا، یہ میرا ایمان ہے۔ پاکستان دنیا میں رہنے کے لیے اللہ تعالی نے قائم کیا ہے، یہ واحد ملک ہے جو کلمہ شریف کے نام پر بنا تھا۔ حتیٰ کہ سعودی عرب کلمہ شریف کے نام پر نہیں بنا۔  واضح رہے کہ وزیرِ خزانہ اسحاق ڈار نے عہدہ سنبھالتے ہی یہ دعویٰ کیا گیا تھا کہ وہ ڈالر کی قیمت 200 روپے سے بھی نیچے لے جائیں گے تاہم گذشتہ دو روز کے دوران نہ صرف روپے کی قدر میں کمی کے نئے ریکارڈ بن رہے ہیں بلکہ آئندہ آنے والے دنوں میں ’مزید سخت فیصلوں‘ کی بات بھی کی جا رہی ہے۔


Summary: انٹربینک میں ایک امریکی ڈالر کی قدر 260 روپے سے اوپر چلی گئی ہے مگر وزیر خزانہ اسحاق ڈار نے اس کا قصوروار سابقہ حکمراں جماعت تحریک انصاف کو ٹھہرایا ہے جس نے ان کے مطابق پاکستان کو ’دلدل میں کھڑا کیا۔‘

پاکستان دلدل میں کھڑا ہے، معاشی ترقی اللہ کے ذمے: اسحاق ڈار

پاکستان اس وقت معاشی اعتبار سے ایک بار پھر ’ایک نازک دور‘ سے گزر رہا ہے جہاں مصنوعی ریٹ کے خاتمے کے بعد گذشتہ روز امریکی ڈالر کی قیمت میں 25 روپے کا ریکارڈ اضافہ ہوا اور آج اب تک انٹر بینک ریٹ میں یہ قدر 10 روپے مزید اوپر جا چکی ہے۔  اب تک کے اندازوں کے مطابق انٹربینک میں ایک امریکی ڈالر کی قدر 260 روپے سے اوپر چلی گئی ہے مگر وزیر خزانہ اسحاق ڈار نے اس کا قصوروار سابقہ حکمراں جماعت تحریک انصاف کو ٹھہرایا ہے جس نے ان کے مطابق پاکستان کو ’دلدل میں کھڑا کیا‘ اور معیشت ’پانچ سال میں تباہ کی۔‘ اس سب کے دوران، جہاں تنقید کا رُخ کچھ ماہ پہلے تک سابق وزیرِ خزانہ مفتاح اسماعیل کی طرف تھا، اس وقت سوشل میڈیا صارفین کی توپوں کا رُخ موجودہ وزیرِ خزانہ اسحاق ڈار کی طرف ہے جنھوں نے عہدہ سنبھالتے ہی یہ دعویٰ کیا گیا تھا کہ وہ ڈالر کی قیمت 200 روپے سے بھی نیچے لے جائیں گے۔ اسحاق ڈار نے کہا ہے کہ پانچ سال میں پاکستان کی معیشت تباہ کی گئی مگر اتحادی جماعتوں کی حکومت اگلے عام انتخابات تک بہتری لانے کی خواہاں ہے۔ گرین لائن ٹرین کی افتتاحی تقریب سے خطاب میں اسحاق ڈار نے کہا کہ ’یہی وہ ملک تھا جس کے بارے میں (2013 میں) کہا گیا تھا کہ یہ مالی طور پر مستحکم نہیں۔ اس وقت بھی کہا گیا تھا کہ جو بھی حکومت آئے گی وہ ڈیفالٹ کا اعلان کرے گی۔‘ اس وقت اوپن مارکیٹ میں ڈالر 260 سے بھی تجاوز کر گیا ہے جس کے بعد اس بات کا امکان بھی ظاہر کیا جا رہا ہے کہ آئندہ دنوں میں پاکستان میں ایک بار پھر مہنگائی میں اضافہ اور پیٹرولیم مصنوعات کی قیمتوں میں اضافہ کیا جا سکتا ہے۔ مفتاح اسماعیل کے وزیرِ خزانہ کے عہدے سے مستعفی ہونے کے بعد سے وہ خاموش نہیں بیٹھے تھے بلکہ انھوں نے مختلف فورمز پر جا کر اسحاق ڈار کی پالیسیوں اور یہاں تک کہ اس بارے میں دبے لفظوں میں نواز شریف پر بھی تنقید کرتے دکھائی دیے۔ انھوں نے کہا کہ اس انتہائی مشکل وقت میں آئی ایم ایف کے پروگرام میں تعطل لانے سے بہت زیادہ نقصان اور کوئی خاص فائدہ نہیں ہوا ہے۔ اگر پاکستان نے آئی ایم ایف پروگرام کے ساتھ چلنے کا فیصلہ کیا ہوتا تو آج ڈالر کی قیمت اتنی زیادہ نہ ہوتی۔‘ تجزیہ کار مشرف زیدی کا کہنا تھا کہ ہم آج مفتاح اسماعیل کو اسحاق ڈار سے تبدیل کرنے کے فیصلے کو جانچنے کی کوشش کر سکتے ہیں کیوںکہ ’انھیں آئی ایم ایف سے بات کرنی آتی ہے۔‘ اسحاق ڈار نے جو اب آ کر کیا ہے وہ مفتاح اسماعیل شروع سے کر رہے تھے۔‘